Vujović: Ne radimo rebalans zbog dugova Er Srbije | Mondo Portal\nVlada Srbije usvojila rebalans budzeta\n9. avgust, 19:40\nVujović: Ne radimo rebalans zbog dugova Er Srbije 1 Podeli Podeli na facebook Podeli na twitter Podeli na viber Pošalji na mail\n19.12.2014. / 15:08 18:39\nVujović: Ne radimo rebalans zbog dugova Er Srbije\nIzvor Tanjug 19.12.2014. / 15:08 18:39\nVlada Srbije je danas usvojila predlog drugog ovogodišnjeg rebalansa budžeta a ministar finansija Dušan Vujović tvrdi da to nije zbog dugova Er Srbije koje je preuzela Vlada "već naprotiv..."\nVlada Srbije usvojila je danas Predlog zakona o izmenama i dopunama Zakona o republičkom budžetu za 2014. godinu i uputila ga Narodnoj skupštini Srbije na razmatranje po hitnom postupku.\n"Od usvajanja rebalansa budžeta koji je bio u oktobru, u državnoj kasi su ostvarene uštede između 40 do 50 milijardi dinara, zbog kojih je Vlada danas usvojila još jedan, tehnički rebalans, koji predviđa da se deo tih ušteda iskoristi za izmirenje nekih zaostalih dugova", izjavio je Tanjugu ministar finansija Dušan Vujović.\nEnergetika, agrarne subvencije, igre na sreću...\nVlada je usvojila i Predlog zakona o energetici i Predlog zakona o izmenama i dopunama Zakona o podsticajima u poljoprivredi i ruralnom razvoju. Vlada je povukla iz skupštinske procedure Predlog zakona o izmenama i dopunama Zakona o igrama na sreću, navodi se u saopštenju Kancelarije za saradnju sa medijima.\n"Te uštede ćemo iskoristiti za izmirenje nekih dugova, pre svega Upravi za agrarna plaćanja oko četiri milijarde dinara i sudovima oko 2,8 milijardi dinara za usluge koje su pružane prethodnih godina. Ti dugovi su se povlačili iz budžeta u budžet, tako da je sada prilika da ih vratimo", istakao je ministar.\nI nakon tih plaćanja, kako je rekao, uštede u budžetu posle rebalansa će biti značajne i one će biti iskazane u Izveštaju o izvršenju budžeta za 2014. godinu, koji se očekuje u zakonskim rokovima.\nUpitan da li je preuzimanje dugova Er Srbije jedan od razloga za rebalans, Vujović je rekao da to nije razlog i da je upravo suprotna situacija.\nvujović er srbija\nMali: Er Srbija ne duguje 158 miliona evra!\n"Na odelu za javni dug Ministarstva finansija su najveće uštede i odatle se prenose sredstva, pošto su plaćene kamate manje od onih koje su bile planirane i pošto su zaduženja manja od onih koja su bila planirana u oktobru mesecu. Upravo su tu najveće uštede oko 2,8 milijardi dinara koje koristimo da bismo vratili stara dugovanja prema poljoprivrednicima i prema onima koji su po službenoj dužnosti branili građane", istakao je ministar.\nVujović je najavio i da će predlog budžeta za 2015. godinu biti na dnevnom redu Skupštine u ponedeljak, 22. decembra.\nDušan Vujović rebalans budžeta rebalans er srbija\n19.12.2014. / 15:28\ndopuna i izmena zakona o igrama na sreću nije razmatrana-pa bolje od njih da uzimate nego od nekih iz javnog sektora\nUpravo gledate PONOVO GORI BEJRUT: Suzavac je prekrio grad 1 Info video Pre 57 min Nemiri u Bejrutu posle stravične eksplozije. Okršaji policije i demonstranata koji vlast optužuju da je odgovorna za...


Uspješno prilagođavanje novonastalim tržišnim okolnostima recept je za uspjeh svake kompanije, a kako će proći kroz ovaj proces zavisi od toga koliko iskustva ima. I ovo izdanje Dnevnika uspjeha nije moglo da prođe bez ove teme kao okosnice, jer se, osim krize izazvane pandemijom, koja je u zalasku, javila i kriza izazvana rusko-ukrajinskim sukobom. Sa uspješnim preduzetnicima i predstavnicima kompanija iz Srbije, Crne Gore i Bosne i Hercegovine razgovarali smo o njihovim uspjesima, ali i izazovima na tom putu. Govorili su nam o svojim vizijama i predviđanjima, kao i o planovima za naredni period. Čitaćete o izlasku iz zone komfora i aktuelnom... više\nPrije deceniju Siniša Maksimović je osnovao kompaniju ETMAX kako bi tržištu u BiH ponudio ono što je tada nedostajalo - ekspertizu i znanje za ulaganje u solarne elektrane. Posle deset godina to tržište se ubrzano razvija i svi govore kako je ovo odličan momenat za investiranje u solarne projekte. - Prilikom investiranja u... više


Vuković: Partijski ljekar Ašanin sproveo protivpravno iživljavanje nad radnicima\nLeave a Comment on Vuković: Partijski ljekar Ašanin sproveo protivpravno iživljavanje nad radnicima\nSaopštenje Nemanje Vukovića, potpredsjednika OO Demokrata iz Nikšića\nIz golog straha za opstanak u režimskim foteljama, ekspozitura autokratskog režima u Nikšiću nastavlja progon časnih i poštenih građana. Samozvani direktor Opšte bolnice u Nikšiću Ilija Ašanin, koji je tu poziciju protivzakonito uzurpirao, nastavlja da po direktnom nalogu Markovića i Đukanovića, sprovodi teror i obračun sa zaposlenima u toj ustanovi.\nTako je ovaj politički ljekar, ralizovao režimsko protivpravno iživljavanje nad gospodinom Čanovićem i Vojnovićem radnicima na obezbjeđenju Opšte bolnice, samo zato što su radili svoj posao iz djelokruga zdravstvene ustanove, a ne posao po agendi DPS Nikšić.\nOvaj sramni čin šokirao je građane Nikšića, a naročito što je režimski poslušnik Ašanin otišao toliko daleko u svojim nagonima mržnje i straha, pa je izbacio na ulicu oca troje djece i ostavio dvije porodice bez kore hljeba. Riječ je o časnim i vrijednim radnicima, koji nikada nisu imali niti jednu jedinu mrlju u svojoj radnoj karijeri, koji su svoj posao obavljali odgovorno i posvećeno, ali koji nisu prihvatili da postupaju po nalozima režima.\nNa kraju, važno je konstatovati da DPS ide iz greške u grešku i to je očigledno. Poslednje postupanje nije odraz moći i odlučnosti, već klasični oblik postupanja iz nemoći iz straha, Nikšićki ljekari su rekli svoje i udarili snažan šamar i Ašaninu i Đukanoviću i Markoviću. Očajnički postupci Ašanina biće upisani na stranice istorije srama i beščašća.\nTražimo da nadležni inspekcijski organi odmah reaguju i vrate na posao nedužne ljude koji su žrtva straha, mržnje i bijesa čovjeka koji nezakonito pokriva funkciju direktora Opšte bolnice u Nikšiću i koji je izgubio svaki kredibilitet u očima građana Nikšića. Dakle, nema lijeka za frustracije partijskog vojnika Ašanina, osim smjene i privođenja licu pravde.\nOčigledno je lokalnoj vlasti jedino preostalo vršenje ogoljenog progona, pošto nijednu mjeru za spas privrede nijesu preduzeli, pošto ni jedan cent subvencija za lokalnu privredu nijesu opredijelili. Na žalost, Nikšić se sad prepoznaje kao grad u kojem huligani po nalogu iz mračnih centara napadaju uglednog doktora Mitrovićsa, grad u kome policajci vrše torturu i represiju nad građanima, grad sa jednopartijskom skupštinom, grad u kojem gradonačelnik prekida pozorišne predstave i napada glumce, zabranjuje nastupe muzičara, a sad se po njegovom i nalogu predsjednika odbora ove partije i obespravljeni radnici ostavljaju i bez posla i bez kore hljeba. To je „etika“ ovih ljudi. Za to vrijeme perjanice DPS-a, kao što je Đoko Krivokapić, protivzakonito prima dvije funkcionerske plate (4500 eura mjesečno) i sjedi na dvije fotelje, a Ivan Mitrović, protivpravno dobija stambeni kredit od države u iznosu 20 000 eura, iako ima stan i riješeno stambeno pitanje, a taj državni kredit „vraća“ u mjesečnim ratama, od vjerovali ili ne, 36 eura. E ovo je slika vrijednosti DPS-a, a ipak slobodarski duh Nikšića se budi i on je nezaustavljiv.\nNemanja Vuković, OO Demokratske Crne Gore – Nikšić\nTags: demokrate nikšić dr ašanin se protivpravno iživljava nad radnicima NEMANJA VUKOVIĆ\nPrevious Entry Predstavnici lokalne samouprave obišli radove na putu u MZ Bukovica\nNext Entry Konatar: Javno pozivam Medenicu da objelodani serijski broj sata, ASK da provjeri vjerodostojnost imovine


Leonardo da Vinči - Blic Online\nPorodično stablo Da Vinčija: Čuveni slikar ima 14 potomaka, žive i rade kao OBIČNI SLUŽBENICI\nU Italiji živi 14 potomaka genijalnog slikara Leonadra da Vinčija (1452-1519), piše list "Avenire".\nSvi znaju za čuvenu MONA LIZU, a ovo remek-delo se našlo na naslovim stranama svetske štampe tek POSLE SPEKTAKULARNE PLJAČKE\nOd Tesle, Gandija, do Bitlsa i Bila Gejsta, na jednom mestu, u modernoj enciklopediji za decu, pronađite sve o ljudima koji su menjali svet! Knjigu vam poklanjamo u ponedeljak, 7. oktobra u "Blicu".\n"Napuštena kompozicija" Leonarda da Vinčija pronađena je ispod jedne od njegovih najčuvenijih slika "Gospa u pećini", saopštila je Nacionalna galerija u Londonu.\nSlika Leonarda Da Vinčija "Spasitelj sveta" (Salvator Mundi), koja je na aukciji 2017. godine prodata misterioznom kupcu za 450 miliona dolara, najverovatnije se nalazi na jahti saudijskog princa Muhameda bin Salmana.\nNjujorški Metropoliten muzej obeležiće 500 godina od smrti Leonarda da Vinčija izložbom njegovog nezavrsenog dela "Sveti Jeronim se moli u divljini" koji je pozajmio iz Vatikanskog muzeja.\nPredsednici Francuske Emanuel Makron i Italije Serđo Matarela položili su danas venac na grobnicu Leonarda da Vinčija koji je pre 500 godina preminuo u francuskom gradu Amboazu.\nLeonardo da Vinči, italijanski renesansni arhitekta, vajar, slikar, pronalazač, inženjer i jedan od najvećih umova u istoriji sveta, umro je na današnji dan pre 500 godina, ali je isto toliko vremena bio ispred doba u kojem je stvarao.


Laburisti započeli kampanju PROTIV DŽONSONA, žele da spreče Bregzit bez dogovora\nBritanska opoziciona Laburistička stranka započela je inicijativu za skidanje sa vlasti premijera Borisa Džonsona glasanjem o poverenju njegovoj administraciji, a od poslanika su zatražili da stanu iza vlade u tehničkom mandatu na čelu sa Džeremijem Korbinom kako bi sprečili Bregzit bez dogovora.\nU pismu upućenom na adresu rukovodstva opozicione partije i višerangiranim članovima Konzervativne partije koji su protiv "tvrdog" Bregzita, Korbin navodi da bi njegova "striktno vremenski ograničena i privremena administracija" odgodila izlazak iz EU i raspisala opšte izbore.\nKorbin je rekao da će laburisti voditi predizbornu kampanju za održavanje drugog referenduma o uslovima Bregzita uključujući i opciju da li bi Britanija trebala da ostane u evropskom bloku tri godine nakon plebiscita o izlasku iz članstva.\nOva Vlada nema mandat za Bregzit bez dogovora i referendum iz 2016. nikome nije dao sličan mandat. Zato nameravam da predložim glasanje o poverenju administraciji najranije kada budemo mogli biti uvereni u uspeh, ističe Korbin u pismu.\nIz kancelarije britanskog premijera je saopšteno da je izbor jasan i da Vlada veruje "da su ljudi gospodari i da se njihov glas treba poštovati a da Korbin veruje da su ljudi sluge i da političari mogu da otkazuju plebiscite koji im se ne sviđaju".\nPoslanici se u britanski parlament sa letne pauze vraćaju 3. septembra.


UAE: Nacionalna banka implementira blokčein tehnologiju za sprečavanje prevara\nNacionalna banka Dubaija (NBD), jedna od najvećih bankarskih grupa na Bliskom istoku po obimu aktive, je navodno postala prva banka u regionu koja je uspešno implementirala blokčein tehnologiju u sistemu za izdavanje čekova, objavile su lokalne novine, Arabian Business, u subotu 21. aprila.\nPrema njihovim rečima, sistem funkcioniše tako što se štampa jedinstveni QR kod na svakom čeku, a podaci se upisuju na blokčein. Takozvana “Cheque Chain” tehnologija je dizajnirana da obezbedi veću autentičnost izdatih čekova, kao i sigurnosne standarde širom bankarskog sektora UAE.\nPrema zvaničnoj izjavi NBD-a, banka je, u prvom mesecu razvijanja pilot projekta, registrovala oko milion čekova na ‘Cheque Chain-u’. Posle uspešnog testa, NBD traži mogućnosti da predstavi bankarsku blokčein tehnologiji drugim finansijskim institucijama u Emiratima. Abdula Kasem, glavni operativni direktor NBD-a, primetio je važnost razvoja inovativne tehnologije i istakao da je NBD prva banka u regionu koja je pružila takve usluge.\n“NBD je posvećen istraživanju komercijalne upotrebe ove inovativne tehnologije. Posle uspešne pilot faze, zadvoljstvo nam je da ponudimo Cheque Chain našim korisnicima širom zemlje i postanemo prva banka u regionu koja nudi ove usluge.”\nUAE, zajedno sa glavnim gradom, Dubaijem, su zauzeli veoma pozitivan stav prema usvajanju blokčein tehnologije. Prošle nedelje, potpredsednik i premijer UAE i vođa Dubaija, pokrenuo je “UAE blokčein strategiju 2021”, sa ciljem da postane svetski lider u razvoju tehnologije. U međuvremenu, blokčein tehnologija postaje sve popularnija u bankarskom sektoru širom sveta, 12. aprila: BoA je objavila patent za sistem za skladištenje, zasnovanog na blokčeinu, sa automatizovanom proverom podataka, a 30. marta partnerstvo između poljske banke PKO i blokčein kompanije, zasnovano radi pružanja usluga DLT sistema za skladištenje i sistema za verifikaciju bankarskih dokumenata.


Saradnja Muzej žrtava genocida sa bibliotekom iz Skoplja\nTanjug 5. maja 2022. 13:12\nSKOPLJE – Danas je u Skoplju, svečanim činom potpisivanja protokola o saradnji, uspostavljena institucionalna saradnja Muzeja žrtava genocida i Nacionalne i univerzitetske biblioteke „Sveti Kliment Ohridski“, saopštili su iz Muzeja žrtava genocida.\nNavedeni dokument potpisali su Jelisaveta Kostadinova i g. Dejan Ristić, rukovodioci dve nacionalne ustanove kulture Republike Severne Makedonije i Republike Srbije.\nPosle potpisivanja Protokola održan je sastanak predstavnika dve institucije koji je protekao u srdačnoj i prijateljskoj atmosferi.\nRazmotreni su dalji koraci u saradnji na planu naučno-istraživačke delatnosti, kulture, obrazovanja, kulture sećanja, izdavaštva i informisanja, a u vezi sa javnom memorijalizacijom genocida počinjenog nad Srbima u NDH, kao i ratnih i zločina protiv čovečnosti počinjenih nad Srbima i Makedoncima na celokupnoj teritoriji Jugoslavije tokom Drugog svetskog rata.\nSa zadovoljstvom naglašavamo da je ovim svečanim činom uspostavljena saradnja sa drugom po redu ustanovom kulture od nacionalnog značaja Republike Severne Makedonije.\nPrethodno je, 6. aprila ove godine u Beogradu, uspostavljena saradnja Muzeja žrtava genocida sa Državnim arhivom Republike Severne Makedonije.\nTakođe, današnji svečani čin predstavlja još jedan važan korak u uspostavljanju saradnje sa nacionalnim i univerzitetskim bibliotekama na prostoru nekadašnje Jugoslavije.\nNakon što je početkom decembra prethodne 2021. godine Muzej žrtava genocida uspostavio saradnju sa Narodnom i univerzitetskom bibliotekom Republike Srpske i uveliko otpočeo realizaciju više projekata i aktivnosti, od danas je mreža relevantnih nacionalnih institucija kulture sa kojima naš Muzej ima uspostavljenu saradnju bogatija za još jednu međunarodno priznatu i referentnu, a to je Nacionalna i univerzitetska biblioteka „Sveti Kliment Ohridski“.


Iznenađujuće dobra Fresh Corner kafa\nOsećaj neodoljivog mirisa sveže pripremljene šoljice kafe je često nezamenljiv. Pažljivo odabrani sastojci, sveža zrna, atmosfera u kojoj se ispija šoljica, ali i osoba koja je poslužuje su neki od uslova koji moraju biti ispunjeni kako bi se doživelo uživanje vredno povratka na isto mesto.\nDanašnji ljubitelji kafe imaju istančan ukus i pridaju veliki značaj ugođaju koji im ona pruža. Pažljivo birana i pečena kvalitetna zrna su esencija svake dobre šoljice kafe, a čuvanje na odgovarajućoj temperaturi i vlažnosti je jedan od načina da se i sam kvalitet očuva. Kako tvrde eksperti, ne postoji aparat koji je u mogućnosti da nadomestiti nedostatak sveže kafe i loše zrno, pa upravo iz tog razloga kafa koja se služi u Fresh Corner-u je posebna i ukusa kojem se kupci svakodnevno vraćaju.\nFresh Corner objekti na MOL servisnim stanicama širom Srbije, predstavljaju spoj visokog kvaliteta proizvoda sa najvišim standardima ambijenta i usluga. Ovaj koncept predstavlja mesta na kom vozač neće samo stati da sipa gorivo, već gde će nakon dugog i napornog puta imati priliku da odmori u prijatnoj atmosferi sa vrhunskom uslugom. U Fresh Corneru kafu pravimo baš onako kako vole njihovi kupci - od kvalitetnih sastojaka i uz pomoć vrhunske opreme – i uz ključni sastojak - osmeh!\nFresh Corner koncept je osmišljen za ljude koji su konstantno u pokretu i koji žele da naprave pauzu uz dobru šoljicu kafe. Usluga koju je brza, a osoblje uvek spremno da izađe u susret svakom zahtevu koji potrošač ima.\nSa 10 miliona klijenata, milion transakcija na dnevnom nivou i 10 kupovina u sekundi, Fresh Corner pokazuje da postaje prvi izbor za predah i osveženje. O popularnosti same Fresh Corner kafe, ali i popularnosti samog koncepta, najbolje govori podatak da je tokom 2018. godine, širom regiona, prodato više od 47 miliona šoljica kafe.\nPOSLEDNJE ISTRAŽIVANJE Ako ništa ne preduzmemo, više NIKADA NEĆEMO PITI KAFU


Obnavljaju proizvodnju čipova: 'Dižemo produktivnost na 100 odsto'\nIzvor: B92, 19.Apr.2021, 17:50\nObnavljaju proizvodnju čipova: "Dižemo produktivnost na 100 odsto"\nJapanski Renesas elektroniks, svetski lider u proizvodnji poluprovodnika, namerava obnovu proizvodnje u maju u svom glavnom pogonu, oštećenom u velikom požaru.\nTo je na konferenciji za medije rekao čelnik kompanije Hidetoši Šibata.\n"Produktivnost naše fabrike u prefekturi Ibaraki trebalo bi da dosegne 100 odsto tokom maja. U aprilu ćemo kupiti potrebnu opremu za zamenu opreme oštećene požarom", rekao je.\nJapanski proizvođači automobila suočili su se sa nedostatkom poluprovodnika početkom ove godine, povezanim sa naglo povećanom potražnjom za tim proizvodima zbog izgradnje mobilnih mreža pete generacije u mnogim zemljama....\nJapanci obnavljaju proizvodnju poluprovodnika\nIzvor: AutoBlog, 20.Apr.2021, 01:22\nJapanski Renesas elektroniks, svetski lider u proizvodnji poluprovodnika, namerava da obnovi proizvodnju u maju u svom glavnom pogonu, oštećenom u velikom požaru. To je na konferenciji za medije rekao šef kompanije Hidetoši Šibata. "Produktivnost naše fabrike u prefekturi Ibaraki bi trebalo da...


Okno sa informacijama o dokumentu je uklonjeno u Office 2016 aplikacijama. Da biste prikazivali i uređivali svojstva dokumenata unutar Office 2016 aplikacija, koristite karticu „Informacije“ u meniju „Datoteka“ u programima Excel 2016, Word 2016 i PowerPoint 2016.\nDokumenti u sistemu SharePoint biblioteka dokumenata na veb sajtu ili u javnoj fascikli mogu da imaju povezana svojstva biblioteke dokumenata. Kad kreirate novu biblioteku dokumenata, možete da definišete neka svojstva biblioteke dokumenata i postavite pravila o njihovim vrednostima. Kad dodate dokumente u biblioteku dokumenata, biće vam zatraženo da uključite vrednosti za tražena svojstva ili da ažurirate svojstva koja su neispravna. Da biste prikazivali i uređivali povezana svojstva biblioteke dokumenata u Office 2016 aplikacijama, pratite ove korake.\nOffice vas vodi do kartice „Informacije“ u meniju „Datoteka“. Do ove kartice možete da dođete i tako što ćete izabrati stavke Datoteka > Informacije. Izaberite stavku Prikaži sva svojstva da biste prikazivali i uređivali svojstva dokumenta u odeljku „Svojstva“. Sva zahtevana svojstva iz biblioteke dokumenata oivičena su crvenom bojom na kartici „Informacije“ u programima Word 2016, Excel 2016 i PowerPoint 2016.\nAko vam u dokumentu nedostaju neophodna svojstva, videćete i traku sa porukama ispod trake koja ukazuje na to da ne možete da sačuvate na serveru dok ne navedete potrebne informacije o svojstvima. Dugme „Pokušaj ponovo da sačuvaš“ u ovom obaveštenju ostaje onemogućeno dok ne navedete svojstva koja nedostaju. Unesite informacije koje nedostaju za sva potrebna svojstva dokumenta, a zatim kliknite na dugme Pokušaj ponovo da sačuvaš da biste sačuvali promene u dokumentu na serveru.


Arhiv - Biden - Putin, 2011. godine.\nGlavni cilj posjete Evropi je oživljavanje veza Washingtona sa svojim zapadnim saveznicima što bi bila i čvršća osnova za plodniji samit sa Vladimirom Putinom.\nBiden je već istakao da će o mogućem poboljšanju odnosa sa Moskvom razgovarati na svim sastancima na visokom nivou tokom svog evropskog putovanja.\nBijela kuća je unaprijed nagovijestila da očekuje da bi nakon samita dvojice predsjednika moglo da slijedi uspostavljanje "predvidljivijih i stabilnijh bilateralnih odnosa sa Rusijom".\nAmbicije predsjednika Bidena idu dalje, kaže Charles Kupchan, ekspert uvaženog Savjeta za spoljnopolitičke odnose.\nPo njemu, SAD žele da prošire svoj globalni uticaj - od pitanja klimatskih promjena do pitanja geostrateške bezbjednosti u okviru čega potencijalno uspješni dijalog sa ruskim predsjednikom igra važnu ulogu.\nOn smatra da bi predstojeći samit mogao da bude koristan Putinu: "S obzirom na uspon Kine i sve jaču opoziciju kod kuće, Putin bi možda bio speman da reblansira svoju poziciju u odnosu na SAD i ublaži konfrontaciju sa Amerikom i Evropom".\nDaniel Hamilton, ekspert uticajnog Wilson centra ističe: "Samit nije poklon Putinu, već prepoznavanje da se Putin pita za sve. Moglo bi se reći, politički Putin je isto što i Rusija. Znači kad god se traži objašnjenje put vodi pravo njemu."\nKupchan predviđa: "Vjerujem da će razgovori u Ženevi biti teški i da će predsjednik Biden postepeno otvoreno iznijeti sve svoje prigovore. Razgovor sigurno neće biti prijatan, niti će predstavljati nekakvo resetovaje američko-ruskih odnosa."\nAludirajući prije svega na Ukrajinu, Hamilton dodaje: "Kršenje suvereniteta nije nešto što se može tolerisati, već zaslužuje kaznu. Međutim, potrebno je uspostaviti i određene šire parametre kao branu kolapsu svakog odnosa između SAD i Rusije".\nVećina analitičara se slaže da je preispitivanje nekih spornih pitanja sa Moskvom, neophodno u cilju uspostavljanja šire međunarodne agende koja uključuje uspostavljanje globalne strateške stabilnosti, kontrolu nuklearnog naoružanja, i zajedničke napore na planu klimatskih promjena.\nSaglasnost Amerike i Rusije u tom smislu takođe bi doprinijela napredovanju američko-ruskih odnosa u pozitivnijem pravcu od "sadašnjeg zatrovanog stanja" ističu i Hamilton i Kupchan.


DOKA SERB - Gradjevinarstvo.rs\n022 400 124\nBRANKO DOBRIČANIN, direktor\nDoka Serb je srpski ogranak austrijske kompanije Doka GmbH, jednog od svetskih lidera na polju razvoja, proizvodnje i distribucije oplatnih sistema za sve oblasti građevinarstva. Osnovna delatnost kompanije Doka Serb jeste isporuka oplatnih sistema i komponetni za primenu u visokogradnji i niskogradnji, kao i pružanje usluga konsaltinga, izrade tehničkih planova i asistenicije na gradilištu od strane Doka instruktora i to na teritoriji Srbije, Crne Gore i Makedonije. Zahvaljujući bogatoj ponudi inovativnih i visokokvalitetnih proizvoda i usluga, kao i efikasnoj globalnoj distributivnoj mreži, Doka omogućava građevinskim kompanijama da grade brže, bezbednije i ekonomičnije.\nDoka Serb predstavlja samo jedan od 160 prodajnih i logističkih centara koji čine Doka Grupaciju i koji se rasprostiru u preko 70 zemalja sveta. Klijentu je na raspolaganju efikasna distributivna mreža i zagarantovano brzo i profesionalno obezbeđivanje opreme i tehničke podrške.\nDoka nudi rešenja za projekte iz oblasti visoko- i niskogradnje; efikasne sisteme za izradu ploča i stubova; inovativna rešenja za izgradnju tunela, mostova, brana; sisteme za penjanje uz koje nijedna visina nije nedostižna; robusne skele nenadmašne nosivosti; sigurnosne sisteme i radne platforme koji garantuju bezbednost na gradilištu; kvalitetne i praktične komponente kao što su unapređeni podupirači, nosači, oplatne ploče, prilagođene zahtevima svakog gradilišta.\nDoka sistemi ujedinjuju brzinu, bezbednost i ekonomičnost na gradilištu. Za visok standard bezbednosti, Doka nudi kompletne sigurnosne sisteme za oplate za ploče, zidove i stubove. Predmontaža zaštitnih elemenata na tlu i jednostavni delovi za povezivanje, koji omogućavaju istovremeno premeštanje oplate i platforme, obezbeđuju brz i bezbedan tok gradnje.\nDoka Serb pruža klijentima takođe usluge predmontaže, servisiranja opreme i izradu specijalnih elemenata po meri obezbeđujući onaj dodatni kvalitet.\nOd samog početka projekta, Doka Serb klijentu stavlja na raspolaganje svoj tim visokokvalifikovanih inženjera, kako bi mu u svim fazama gradnje davali punu podršku, bilo izradom planova oplate, bilo instruktažom na gradilištu. Doka neguje blizak kontakt sa klijentima na lokalnom nivou čineći im dostupnim iskustva iz projekata iz celog sveta. Strukturnim analizama i primenom najnovijih rezultata istraživanja, Doka inženjeri za razvoj daju svoj doprinos tome, da Doka klijenti, uz pomoć visoko razvijene oplatne tehnike, budu uvek korak ispred.\nPošaljite e-mail za DOKA SERB\nMostovi pešački i za laki saobraćaj - betonski /T\nIzgradnja skloništa /U\nMontaža dimnjaka, industrijskih peći i dr. /U\nDoka noseća skela Staxo 100\nDoka potporna postolja\nPanelna oplata Dokadek 30\nDoka pomaže pri izgradnji mosta u Norveškoj\nMost preko DTD kanala\nAtletsko prvenstvo u BG Areni\nDoka Serb zastave\nDoka Staxo 40\nDokadek 30 betonska ploča posle uklanjanja oplate\nDokadek 30 oplata za ploče\nKalemegdanska pasarela - Staxo 40 & H20


Za projekat do Nepričave treba saglasnost "Železnica" | Kolubarske\nPočetak radova na Koridoru 11, Nepričava, jul 2010. (foto: Darija Ranković)\nZa projekat do Nepričave treba saglasnost "Železnica"\nProjekat izgradnje deonice puta M4, koja će Valjevo u Nepričavi spojiti sa koridorom 11, sudeći po izjavi zamenika gradonačelnika Dragana Jeremića biće urađen sledeće godine, dok gradonačelnik Slobodan Gvozdenović misli da će "to biti u najskorijem roku".\nPrilikom obilaska radova na putu Valjevo - Beloševac, koje finansira JP "Putevi Srbije", novinari su samtrali da je prilika da čelnike Valjeva pitaju dokle se stiglo sa priključkom Valjeva na auto-put u Nepričavi.\nGradonačelnik Slobodan Gvozdenović je umesto odgovora predložio da "to pitanje ostavimo za neko drugo vreme".\nNa insistiranje novinara da je sada prilika, gradonačelnik je ipak odgovorio. "Mislim da će to biti u najskorijem roku završeno i da ćemo dobiti sve ono što je potrebno, a pre svega planove, nacrte i sve ono što treba da bi mogli da se priključimo na auto-put u Nepričavi", rekao je Gvozdenović.\nJeremić i Gvozdenović u Beloševcu (Foto: Đorđe Đoković)\nNešto konkretniji bio je zamenik gradonačelnika Dragan Jeremić .\n"Definitivno je odlučeno da će se raditi postojećom saobraćjnicom i već smo idejni projekat odneli u Puteve Srbije. Međutim, problem je to što mi moramo da napravimo širi konsenzus, jer dobar projekat se ne može uraditi bez saglasnosti Železnica Srbije. U dogovoru sa Putevima Srbije i Železnicama Srbije mi moramo taj projekat uraditi u neko dogledno vreme, a to je nekih šest do osam meseci kako bi mogli tu saobraćajnicu da izgradimo onako kako smo predvideli u profilu sa pet traka gde je to moguće, odnosno sa četiri trake. Tu će sigurno biti delova vezanih za eksproprijaciju, ali to nije nerešiv problem i mislim da ćemo to rešti – rekao je zamenik gradonačelnika Dragan Jeremić.\nO projektima i izgradnji deonice koja će Valjevo u Nepričavi spojiti sa auto-putem govori se više od osam meseci\nSredinom novembra prošle godine Gradsko veće je prihvatilo "inicijativu za finansiranje radova na izgradnji dela puta od Iverka do Nepričave, u dužini od 16, 6 km, koja će spojiti Valjevo sa Koridorom 11".\nGradonačelnik Slobodan Gvozdenović je tada obavestio članove Gradskog veća da postoji mogućnost da izgradnju ove deonice finansira Republika, što bi bilo od izuzetnog značaja za grad.\nPotom su, uoči predsedničkih izbora, usledila brojna predizborna obećanja da će se raditi "šnel štrase" od Valjeva do Nepričave, da bi nakon predsedničkih izbora sredinom aprila narodni poslanik Mihailo Jokić rekao da za tu deonicu puta CIP radi projekat. "Taj put će biti sigurno urađen, radiće ga Kinezi kada završe deonicu Surčin-Obrenovac. To je već dogovoreno", rekao je Jokić.\nBahatost i zloupotreba Pre 10 sati 31 minuta\nSaopštenje okupljenih oko Građanskog fronta Pre 6 sati 46 minuta\nU vojnoj fabrici Pre 11 sati 20 minuta


NOVI NAUČNI EKSPONATI - Televizija K-1\nNOVI NAUČNI EKSPONATI\nNaučni eksponati „Iluzija stolice“, „Sunčani sat“ i „Čovek sistem“ biće postavljeni u okviru Parka nauke koji se nalazi u dvorištu Centra za stručno usavršavanje u obrazovanju, a svi eksponati postavljeni su uz finansijsku podršku Centra za promociju nauke, a u saradnji sa gradom Leskovcem.\n„Na inicijativu Centra za promociju nauke iz Beograda uz podršku grada Leskovca naša ustanove je otvorila prvi od 12 Naučnih klubova u Srbiji. Brzo se rodila ideja za otvaranje parkova nauke, tako da se u našem gradu 2018. godine u Leskovcu otvara naučni park interesentan našim najmlađim posetiocima koji raste zajedno sa njima“ kazala je direktorka Centra za stručno usavršavanje u obrazovanju Emina Jovanović i dodala da se dva nova naučna eksponata „Iluzija stolice“, „Sunčani sat“ već nalaze u dvorištu ove ustanove dok će „Čovek sistem“ biti izložen nakon dodatnih radova za desetak dana. Tako će uskoro u ovoj ustanovi biti 12 eksponata koje su izradili učenici TŠ ,,Rade Metalac“ preko svoje učeničke zadruge.\nDa je ulaganje u obrazovanje i nauku, unapređuje sve oblasti čovekovog života i delovanja, a to je upravo ono što naša lokalna samouprava radi i čemu teži, istakla je gradska većnica Aleksandra Milovanović.\nPark nauke je specifično organizovan i dizajniran prostor, u kome se nalaze naučno popularni eksponati. Osnovni cilj izgradnje ovakvog parka je da se posetiocima parka, kroz igru i neposredno iskustvo i na jedan zanimljiv način, približe naučni pojmovi i činjenice. U parku su postavljeni eksponati koji demonstriraju najzanimljivije fenomene iz oblasti fizike, geografije, matematike, biologije,…\nOtvaranjem i stalnim osnaživanjem parka stvaraju se uslovi da nauka u Leskovcu bude afirmisana na zanimljiv i interaktivan način.\n← DECA U BATULOVCU SKUPLJALA SMEĆE\nJEDINSTVENO UPRAVNO MESTO U LEBANU →


Otvoren konkurs za projekte Javnog zastupanja za reforme socijalne zaštite – ICR\nCilj programa je da podstakne veće učešće organizacija civilnog društva koje se bave pitanjima socijalne zaštite u procesu reforme sistema socijalne zaštite u Srbiji.\nKroz program želimo da podstaknemo organizacije da razviju inicijative koje će podstaći donosioce odluka na lokalnom nivou na saradnju u sprovođenju i primeni Zakona o socijalnoj zaštiti. Istovremeno želimo da program doprinese i afirmaciji organizacija civilnog društva kao pružaoca socijalnih usluga i decentralizaciji sistema socijalne zaštite.\nTri trodnevna trening seminara, kojima će lokalne organizacije unaprediti svoje znanje o reformi socijalne zaštite i socijalnim uslugama, kao i praćenju lokalnih politika socijalne zaštite, biće deo programa „Inicijativa za reformu socijalne zaštite“.\nOsnova za osnaživanje lokalnih organizacija, koje će uticati na kreiranje lokalnih politika u korist osetljivih društvenih grupa, biće istraživanje koje će u okviru ovog programa sprovesti Trag fondacija.\nPrijavni formular i Poziv za učešće organizacijama civilnog društva u programu „Inicijativa za reformu socijalne zaštite“ možete preuzeti ovde.\nPopunjen Prijavni formular potrebno je poslati na adresu stranzicija@tragfondacija.org, najkasnije do 24. oktobra 2013.godine (do 17h) do kada će konkurs biti otvoren.


Lavrov Štajnmajeru: Potreban konačan obračun sa terorizmom u Siriji - 07.10.2016, Sputnik Srbija\nMinistri spoljnih poslova Rusije i Nemačke Sergej Lavrov i Frank Valter Štajnmajer tokom telefonskog razgovora razmatrali su sirijsko rešenje, navodi se u... 07.10.2016, Sputnik Srbija\nrusija, vesti, svet, nemačka, sergej lavrov, frank-valter štajnmajer\n13:40 07.10.2016 (Osveženo: 14:03 07.10.2016)\nMinistri spoljnih poslova Rusije i Nemačke Sergej Lavrov i Frank Valter Štajnmajer tokom telefonskog razgovora razmatrali su sirijsko rešenje, navodi se u saopštenju ruskog Ministarstva spoljnih poslova.\n„Ministri su razmenili mišljenja o pitanjima sirijskog rešenja“, piše u saopštenju.\n23 Septembar 2016, 20:41\nU Ministarstvu su istakli da je „ruska strana naglasila potrebu za konačnom likvidacijom terorističke pretnje na sirijskoj teritoriji uz paralelne napore da se konsoliduje prekid neprijateljstava, humanitarni problemi i promoviše političko rešenje sirijskog sukoba“.\nDva ministra su izrazila spremnost da razmotre predloge specijalnog izaslanika UN za Siriju Stafana de Misture za olakšavanje stanja u sirijskom Alepu, saopštilo je rusko Ministarstvo.\n„Izražena je spremnost strana za razmatranje predloga specijalnog izaslanika UN za Siriju Stafana de Misture za olakšavanje stanja u sirijskom Alepu oslanjajući se na postojeće rezolucije Saveta bezbednosti UN i odluke Međunarodne grupe za podršku Siriji“, navodi se u saopštenju.\nRanije je De Mistura izrazio spremnost da lično prati teroriste Nusra fronta, ukoliko budu hteli naoružani da napuste istočni Alep u upute se u Idlib. De Mistura je rekao da u ovom delu grada ima oko 900 terorista Nusra fronta.


Press Online :: Politika :: SEDNICA SB UN O KOSOVU: Dačić kritikuje izveštaj UNMIK, Srbi su žrtve genocida, a ne Albanci!\nSEDNICA SB UN O KOSOVU: Dačić kritikuje izveštaj UNMIK, Srbi su žrtve genocida, a ne Albanci!\nSavet bezbednosti Ujedinjenih nacija raspravlja o Kosovu. Šef UNMIK-a upozorio na ćorsokak u koji je Kosovo zapalo posle izbora. Dačić oštro kritikovao zastoj u primeni Briselskog sporazuma i oslobađanje nekolicine bivših pripadnika OVK.\n18.31 - Političari u Prištini se osećaju zaštićeno i ne ispunjavaju dogovore iz Brisela, rekao je ambasador Rusije pri UN Vasilij Nebenzja. U svetlu napada na kosovske Srbe i ostale nealbance, tražimo garancije za njihovu bezbednost.\n18.21 - Britanski ambasador pri UN Majkl Rajkroft, podržao zahtev SAD i Prištine, da se misija UN na Kosovo postepeno privede kraju, navodeći da rastući budžet UNMIK-a ne odgovara stanju na terenu. Takođe, Rajkroft je rekao da nema potrebe za tromesečnim "žučnim raspravama" predstavnika Beograda i Prištine u Njujorku, jer se politički dijalog odvija u Briselu. Smanjenje angažmana UN na Kosovu podržali su i predstavnici Francuske i Japana.\n18.00 - Drugi čovek kineske misije pri UN, Vu Haitao usprotovio se inicijativi da se smanji ili ukine misija svetske organizacije na Kosovu, naglašavajući značaj UNMIK-a.\n17. 40 - Sjedinjene Američke Države zatražile da Kosovo što pre formira novu vladu, ratifikuje sporazum o granici sa Crnom Gorom i napravi korake ka izgradnji multietničkog društva, rekla je zamenica američke ambasadorke pri UN Mišel Sison. Ona je zatražila i da se postepeno smanji i na kraju ukine misija Un na Kosovu, kao i da se izveštaji Savetu bezbednosti sa sadašnja tri predaju na šest meseci\n17.30 - Šef Misije UN na Kosovu Zahir Tanin poručio da bi dijalog Beograda i Prištine trebalo da se nastavi što pre, ističući da "postizanje fer, teških i često bolnih kopromisa iziskuje snažno liderstvo sa svih strana".\n17.20 - OVK nije teroristička armija već najuspešnija oslobodilačka vojska u istoriji- rekla je Čitaku.\n17.13 - Čitaku je optužila Beogradu da "opstruiše" seriju sporazuma proisteklih iz briselskog dijaloga, kao i da bivšoj kosovskoj predsednici Atifete Jahjagi nije dozvoljeno da u Beogradu održi govor o žrtvama nasilja na Kosovu.


– Testiran je niz zdravstvenih radnika u ovom turnusu i pozitivan je jedan lekar iz UKC RS. Radi se o kolegi koji je ranije bio negativan, a sad je pozitivan – kaže Šeranić, piše Srpskainfo.\nOd novopotvrđenih, uglavnom se radi o porodičnim kontaktima i direktnim kontaktima, ali ima i lica koja nisu mogla navesti kako su se zarazila.\n– U Srpskoj ima ukupno 365 pozitivnih na virus, a od posledica virusa do sada je preminulo 13 osoba – potvrdio je ministar. Ukupno je 81 osoba do sada oporavljena u Srpskoj, a najviše iz Banjaluke.\nU Univerzitetskom kliničkom centru RS na odelu Covid smešteno je 46 osoba, sa teškom kliničkom slikom, a na respiratoru su četiri osobe.\nNa staroj lokaciji klinike za plućne bolesti je 59 pacijenata, sa lakšom kliniočkom slikom, a u UKC u izolaciji četiri osobe čekaju nalaz.


Aberdin Angus goveda: Dobra reprodukcija u skromnim uslovima - Agro saveti\nNaslovna Stočarstvo Aberdin Angus goveda: Dobra reprodukcija u skromnim uslovima\nNepregledni pašnjaci, jato čvoraka i krdo goveda –ovo je prizor koji neodoljivo podseća na neki od američkih rančeva, koji smo često viđali u filmovima. Ova goveda nisu američka, uvezena su iz Češke, Rumunije i Mađarske, škotskog su porekla, a veoma dobro su se aklimatizovala na naše podneblje. Stotinu jedanaest priplodnih grla rase Aberdin Angus, u vlasništvu su Žarice Mijatova, uzornog poljoprivrednika iz banatskog sela Taraš, nedaleko od Zrenjanina, koji je među retkim stočarima u tom delu Vojvodine, koji se odlučio za njihov uzgoj. Kako kaže, većina stočara koje poznaje, se povlače iz te proizvodnje, a njega još uvek nisu napustili optimizam i vera u to da će imati uspeha u tom poslu.\nDržava daje 50 odsto za kupovinu Angusa\nDeo sredstava za kupovinu grla obezbedila je porodica Mijatov, dok je 50 odsto novca dala država u vidu subvencije, što je ogroman podsticaj za osnaživanje jednog gazdinstva i unapređenje proizvodnje, ističe Žarica. Najveća prednost ove rase, navodi on, jeste mogućnost dobre reprodukcije i tovnih osobina u relativno skromnim uslovima, na travnatim površinama, uz minimalno angažovanje radne snage i idealna je za gajenje u Srbiji.\nGrla Žarice Mijatova, koja su pod budnim okom lokalnog pastira i dva mađarska pulina, slobodno se kreću i pasu tokom najvećeg dela godine, od jutra do predvečerja. Uveče se vraćaju u objekte, gde im se daje dodatni obrok, koncentrat, livadsko seno i slama.\nStočni fond u Tarašu drastično smanjen, pašnjaci neiskorišćeni\nOvaj vredni poljoprivrednik kaže da u njihovom selu ima više od hiljadu hektara državne zemlje, na kojoj nema stoke na ispaši, a nekada se tu, pod vedrim banatskim nebom, napasalo oko tri hiljade ovaca, pet stotina goveda i dve stotine svinja. Stočni fond u selu je drastično smanjen, što je zabrinjavajući podatak, zbog kojeg bi država morala odlučnije da reaguje, smatra naš sagovornik.\nPaša je najbolji vid ishrane za njegovo krdo, a proteklih meseci se uverio u to da su prilagodljive i veoma otporne životinje, veterinari gotovo da i nemaju posla kada dođu u obilazak. Naš domaćin nije jedini koji na ovaj način gaji anguse. Na primer, u Novom Sklankamenu postoje namenski zasnovani pašnjaci za ishranu angusa, te su goveda od proleća do jeseni samo na ispaši.\nAngus i sistem krava – tele\nOvaj taraški domaćin, opredelio se za sistem uzgoja krava –tele, koji je najisplativiji, pre svega, onim farmerima koji raspolažu sa pašnjacima. Nabrajajući razloge zbog kojih se odlučio za taj vid proizvodnje goveda rase angus, Žarica kaže da su manja ulaganja i u izgradnju štala, jer krave u njima provode samo u zimskim danima, manji su troškovi za mehanizaciju, radnu snagu i veterinarske usluge, siguran je plasman i solidna cena na tržištu.\nTele nakon 6 meseci uz majku, treba da dostigne do 250 kilograma, tada prilikom prodaje možete za njega da dobijete između 600 i 700 evra, priča nam Mijatov. Osim toga, država subvencioniše svako grlo sa 40 hiljada dinara, što nije zanemarljiva suma, ako se ima u vidu činjenica, da su ulaganja znatno manja nego u mlečnom govedarstvu.\nCilj Mijatova je da utrostruči svoje stado za tri godine\nPorodica Mijatov jedna je od najistaknutijih u tom malom banatskom selu, nadomak Zrenjanina. Obrađuju oko 200 hektara svojih oranica i još toliko uslužno, i to najsavremenijom mehanizacijom, a za tri decenije bavljenja poljoprivredom, obreli su se i u povrtarstvu, mlečnom govedarstvu, imali su ambiciozne planove i oko podizanja savremene plantaže jabuka. Popularizacija Aberdin Angus rase goveda im je nova misija, kaže Žarica i bez imalo kolebanja u glasu, prognozira da će na pašnjacima, koje je zakupio, za tri godine pasti tri puta više grla od sadašnjeg.\nSagovornik: Žarica Mijatov, stočar iz Taraša\nPrethodni tekstMalverzacije uvoznika NPK đubriva: Duplo manje kalijuma nego što piše na ambalaži\nSledeći tekstUzgoj ranog kupusa – sadnja rasada, zalivanje i prihrana\nUpozorenje stočarima da ne prodaju tovnu junad za gotovinu\nLimuzin: Rasa tovnih goveda koja ima budućnost


Kada seksi poruka ode na pogrešan broj... : Nadlanu.com\nKada seksi poruka ode na pogrešan broj...\nObjavljeno 27. feb 2013. / 09:40:44\n"Seksting" je kovanica onlajn generacije koja označava deljenje sopstvenih ili tuđih golišavih slika, video isečaka i vođenje seksi razgovora preko mobilnog ili računara. Ovaj popularni oblik zavođenja se pretvorio u noćnu moru za jednu od sedam ispitanih osoba koje su svoju golišavu sliku ili napaljenu poruku poslale na pogrešan broj.\nKako su se suočili s ovom situacijom koja podseća na horor film? Klasično, 39 odsto ispitanika pretvaralo se kao da se ništa nije dogodilo, 44 odsto se iskreno izvinilo, dok je lukavih 11 odsto stalo iza svojih eksplicitnih delova ili stihova, tvrdeći kako su namerno poslali takvu poruku ili sliku baš na taj broj, bez zabune. S druge strane, gotovo jedna petina ispitanika takođe je priznala kako su i oni dobili zalutalu seksi poruku ili golišavu sliku na mobilni.\n"Često čujemo ljude kako se brinu da će sadržaji njihovih mobilnih telefona biti otkriveni kada ih prepuste servisu, ali ne treba da se brinu zbog naše politike poverljivosti. To nas je nateralo da razmislimo koliko često ljudi šalju rizične poruke i slike koje ne bi hteli da završe u pogrešnim rukama.\nBroj osoba koje su slučajno pogrešno poslale škakljivu poruku bio je zaista šokantan, isto kao što je iznenđujući i broj onih koji su članu porodice poslali poruku. Ne mogu ni da zamislim kako su posle toga razgovarali! To je stvarno neprijatno. Ako želite da budete sigurni, probajte da izbegavate mobilne za takvu vrstu sastanaka", komentarisao je portparol kompanije MobileInsurance koja je sprovela ovo istraživanje.


Vežba podržana računarskim simulacijama „Blokada 2020“ | Vojska Srbije\nUtorak, 15.9.2020 | Obuka\nU Centru za obuku putem simulacija pripadnici Petog bataljona vojne policije ove nedelje realizuju vežbu podržanu računarskim simulacijama „Blokada 2020“.\nNa vežbi, u kojoj učestvuju i pripadnici Ratnog vazduhoplovstva i PVO, Crvenog krsta Srbije i Međunarodnog komiteta Crvenog krsta, stvoreni su uslovi da komanda Petog bataljona vojne policije uvežbava planiranje, organizovanje i izvođenje blokade okruženja i uništenja diverzantske grupe u uslovima simuliranog okruženja.\nUčesnike vežbe danas je obišao ministar odbrane Aleksandar Vulin, koji je istakao da Vojska Srbije koristi moderne tehnologije kako bi svoje pripadnike pripremila za što bolje izvršenje zadataka.\n— Samo ono što vojnik nauči u miru, može da uradi u ratu. Vojska Srbije koristi sve mogućnosti, a posebno najnovije tehnologije kako bi pripremila svoje pripadnike za obavljanje najsloženijih i najkomplikovanijih zadataka. Vojska Srbije se priprema, organizuje, vežba i svaka veština i sposobnost koju usvoji i osvoji, veoma je važna za jačanje naše borbene gotovosti. Vojska Srbije će uvek na prvom mestu, raditi na osposobljavanju svojih pripadnika, a nabavljanjem novih softvera i nove opreme bićemo samo još bliži i približniji drugim, velikim armijama sveta — poručio je ministar Vulin.\nVežbe podržane računarskim simulacijama važan su oblik praktične obuke komandi i jedinica u Vojsci Srbije. Realizacijom vežbi u simuliranom okruženju u Centru za obuku putem simulacija, jedinice Vojske Srbije stiču iskustvo u izvođenju vežbi na savremen način, uz realno okruženje i minimalni utrošak materijalnih resursa, što doprinosi unapređenju obuke i osposobljenosti komandi i jedinica.\nPeti bataljon vojne policije,


Dolazi 30-ak autobusa iz Srpske: U nedjelju završno snimanje filma "Svjedok" | BL Portal\nU nedjelju, 22. maja, u Beogradu će biti organizovana “Povorka sjećanja” povodom snimanja završne scene dokumentarnog filma “Svjedok” o doktoru Zoranu Stankoviću, kada će građani iz više od 20 opština Republike Srpske doći u Beograd i od Vukovog spomenika pješke otići do groba čuvenog patologa na Novom groblju u Aleji zaslužnih građana i odati mu počast.\nFilm “Svjedok” u koprodukciji RTRS-a i Republičkog centra za istraživanje rata biće završen sljedeće godine.\n“Poslije koliko godina doživljavam veliku tugu, djeca, moji unučići i sada treba dočekati sve ove ljude, poslije toliko godina, koji će biti u toj koloni sjećanja, koji će nositi sliku svog stradalog, a mi smo njega izgubili”, kaže Marina Stanković, supruga doktora Zorana Stankovića.\nAutor filma Denis Bojić, kaže da je preko 7.000 ljudi učestvovalo u ovom projektu.\n“Nisu to bili statisti i plaćeni glumci, nego ljudi koji su većinom izgubili nekoga u ratu i na taj način dali počast doktoru Stankoviću. Ove impresivne scene pokazuju zahvalost srpskog naroda onoma što je doktor Stanković uradio i ideja je da sve te ljude dovedemo u Beograd, da sve te kolone koje smo do sada simali na pet lokacija masovnih grobnica širom Repblike Srpske stopimo u jednu kolonu srpskog stradanja i da ta kolona dođe na mjesto koje je predviđeno”, naglasio je Bojić.\nU Beograd u nedjelju, 22. maja, treba da stigne tridesetak autobusa iz više od 20 opština i gradova iz Republike Srpske.\nTags: Beograd, filmn, snimanje, svjedok\nSastanak u Sočiju: Putin i Lukašenko razgovaraće 23. maja\nVidovićeva na sastanku sa Maragosom: Stabilna ekonomska situacija u Srpskoj


март 2015 - GAJP\nNa Beogradskoj konferenciji mladih, sektor za kulturu bavio se pitanjem kulture u Beogradu. Sektor je radio pod mentorstvom Filipa Milenkovića. “Pretvoriti Beograd u evropski centar urbane kulture” Predlog praktične politike Sektora za kulturu urađen je prvenstveno sa ciljem boljeg uključivanja mladih u kulturni život Beograda. Odnos između mladih i kulture nam govori o tome koliko kvalitetno mlade […]\nNa Beogradskoj konferenciji mladih, sektor za saobraćaj bavio se pitanjem bezbednosti u saobraćaju. Sektor je radio pod mentorstvom Borisa Feldeždija. Povećati bezbednost saobraćaja u našem gradu Problemi Zbog nepažnje, nemara i loše signalizacije, dolazi do prekoračenja dozvoljene brzine koje za posledicu ima veliki broj povređenih i stradalih i veliku materijalnu štetu. Do saobraćajnih nezgoda sa velikim […]\nNa Beogradskoj konferenciji mladih, sektor za zaštitu životne sredine, bavio se pitanjem zagađenosti grada Beograda. Sektoru je radio pod mentorstvom Miloša Stančića Rešenje zagađenosti grada Beograda Da li je Beograd zaista BEO-GRAD ili je sve crnji i crnji?! Ono što primetimo i s divljenjem komentarišemo kada se vratimo iz nekih evropskih metropola jeste između ostalog […]\nNa Beogradskoj konferenciji mladih, sektor za omladinu i sport bavio se pitanjem sporta. Sektor je radio pod mentorstvom dipl.politikologa Miloša Hrkalovića Vratiti mlade na sportske terene Opis problema Prema Nacionalnoj strategiji za mlade za period od 2015. do 2025. godine donetoj krajem februara 2015. godine, zaključuje se da je danas jedan od najvećih problema kvalitet […]\nNa Beogradskoj konferenciji mladih, sektor za privredu bavio se pitanjem volontiranja. Sektoru je u radu na predlogu javne politike pomagala MA Tamara Vukov. Volontiranje kao put do posla Volontiranje predstavlja kako društveno koristan rad tako i aktivnost koja doprinosi jačanju ličnih kompetencija pojedinca čime se direktno doprinosi razvoju i napretku lokalne zajednice. Mladi ljudi volontiranjem […]


"Sandžačka demokratska partija imala je 3.856 glasova, odnosno 23,9 odsto, a Bošnjačka demokratska zajednica Sandžaka 2.409 glasova ili 14,9 odsto. To su konačni rezultati", rekli su u izbornoj komisiji.\nNa izborima u Tutinu učestvovale su i Bošnjačka narodna stranka i koalicija okupljena oko Srpske napredne stranke, ali oni nisu uspeli da predju cenzus i neće imati predstavnike u budućem sazivu lokalne skupštine.\n"Lista okupljena oko Srpske napredne stranke dobila je 391 glas (2,4 odsto), a Bošnjačka narodna stranka 319 glasova (1,9 odsto)", dodali su u izbornoj komisiji.\nPravo glasa u Tutinu je iskoristilo 16.074 od 30.385 upisanih birača. Nevažećih listića je bilo 222.\nRAZDOR, A TEK ĆE IZBORI Čajetinski SNP odbija kaoaliciju sa SNS\nIako će SNP Nenada Popovića na parlamentarnim izborima nastupiti pod barjakom SNS i Aleksandra Vučića, ove dve stranke zasebno će tražiti poverenje građana Čajetina na lokalnim izborima.\nSelaković: Neizlazak na izbore znači povratak u prošlost\nPotpredsednik SNS Nikola Selaković izjavio je večeras u Priboju da je svaki neizlazak na izbore znači povratak u prošlost, propadanje i neizvesnost.\nSrpska napredna stranka (SNS) saopštila je danas da je lider DS Bojan Pajtić priznao ono što, kako se navodi, ta stranke sve vreme tvrdi, a to je da će se stranke novog DOS ujediniti s ciljem da Aleksandar Vučić ne bude premijer Srbije.\nAsocijacija koordinatora za romska pitanja pozvala je danas pripadnike romske nacionalne zajednice u Srbiji da u što većem broju 24. aprila izađu na biračka mesta "i glasaju po savesti".\nMađarski pokret optužuje: RIK prekršio zakon, u falsifikovanje umešana i država\nMađarski pokret (MP) optužio je danas Republičku izbornu komisiju (RIK) da je prilikom donošenja rešenja o odbijanju republičke liste MP i Demokratske zajednice vojvođanskih Mađara (DZVM) prekršila zakon a državu da je umešana u falsifkovanje potpisa.\nNapadi na Radulovića: SNS i PS: Koliko je ukrao para i otpustio radnika?\nSrpska napredna stranka zamolila je sinoć lidera pokreta "Dosta je bilo" Sašu Radulovića da odgovori koliko su on i njegova žena ukrali para od građana i stavili na račun svojih fantomskih firmi, i koliko su otpustili radnika.


Moto kros – Zapažen rezultat srpskih reprezentativaca u Rumuniji - Ozonpress :: internet portal\nTag: moto kros, Rumunija\nNa stazi u rumunskom gradiću Ciolpani 08.-09. maja vožene su trke koje su se bodovale za Istočno evropski i Balkanski šampionat na kojima je nastupila i moto kros reprezentacija Srbije koju su sačinjivali vozači dva čačanska kluba MK “Tanasko Rajić” (Vuk Drmanac, Duško Paunović) i Termorad AMSK Čačak (Vuk Ćajić, Aleksa Milosavljević, Milan Vukajlović), ariljskih “Era” (Janko Railić) i GTC Racing iz Kraljeva (Vukašin Jablanović).\nOsim što su trke u Cioplani, na kojima je učestvovalo ukupno 148 takmičara u svim klasama, predstavljale povratak srpskih takmičara na međunarodnu scenu posle višegodišnje pauze uslovljene što nedostatkom sluha MSS, što hroničnom besparicom sa kojom se suočava srpski moto sport, one su bile i jedinstvena prilika da srpski moto kros vozači u izuzetno jakoj konkurenciji vozača iz Bugarske, Moldavije, Severne Makedonije, Turske, Grcke, Madjarske i Rumunije provere kakvi su im trenutni dometi.\nVuk Drmanac, Vukašin Jablanović, Vuk Ćajić, Duško Paunović, Aleksa Milosavljević i Janko Railić\nU više nego jakoj konkurenciji od 27 takmičara, u klasi MX65 Vuk Ćajić je u prvoj vožnji osvojio 19. mesto, jer mu je dva puta spadao kabl na svecici i gasio se motor, dok je u drugoj voznji osvojio 13. mesto.\nU klasi MX85 aktuelni državni šampion Aleksa Milosavljević je u prvoj vožnji posle pada u prvoj krivini bio 19. da bi i do kraja uspeo da nadoknadi zaostatak i kroz cilj prođe kao 11. Drugu trku Milosavljević je završio kao 12. mada je dva kruga pre kraja zauzimao osmo mesto, ali je nedostatak kondicije učinio svoje da bi se u generalnom plasmanu plasirao na 12. mesto.\nVukajlović, Aleksa Milosavljević, Vuk Drmanac i Đorđe Babić mehaničar\nU klasi MX2 nastupila su tri vozače reprezentacije Srbije (Vukajlović, Jablanović i Drmanac) ali je nažalost Milan Vukajlović je u trenutku kada se nalazio na sedmoj poziciji pao i tom prilikom zadobio prelom ruke, zbog čega je morao da odustane od daljeg takmičenja. Vukašin Jablanović je prvu vožnju završio kao 17. mestu, da bi u drugoj bio bolji za jednu poziciju uprkos problemima sa ručicom kvačila koju je slomio prilikom pada. Treći srpski takmičar u ovoj klasi Vuk Drmanac je obe vožnje u konkurenciji 26 vozaca završio na 18. mestu,.\nNajbolji plasman ostvarili su Janko Railić i Duško Paunović koji su se plasirali na peto odnosno sedmo mesto u klasi MX1.\nKao poseban kuriozitet sa gostovanja u Ciolpani treba istaći dobrodošlicu koju je našoj reprezentaciji priredila Dragica Pantović, rodom iz Čačka, koja živi i radi u Rumuniji, a čiji sin takodje vozi moto kros i koja je puno pomogla oko transporta u bolnicu povređenog Vukajlovića.\nImajući u vidu činjenicu da naši takmičari nisu dugo nastupalii na međunarodnoj scen i da treniraju u daleko skromnijim uslovima, nije neskromno reći da su u Ciolpani ostvarili zapažene rezultate. Na drugoj strani, sa trka koje su se bodovale za Istočno evropski i Balkanski šampionat naši reprezentativci su se vratili bogatiji za jedno veliko iskustvo koje će im svakako značiti u ovoj sezoni na sledećim trkama za Istocno evropski i domaći šampionat.\nOdržane Sportske igre mladih u Čačku


Siniša Pavić dobitnik nagrade „Dositej Obradović“ za životno delo\nTanjug 20. oktobra 2021. 13:53\nBEOGRAD – Televizijski i filmski scenarista, kao i istaknuti književnik Siniša Pavić dobitnik je prestižne nagrade „Dositej Obradović“, koja je danas dodeljena u Beogradu.\nLaureat Siniša Pavić nije bio u prilici da primi lično nagradu, usled bolesti, a umesto njega, nagradu Zadužbine Dositeja Obradovića primio je njegov sin – Vladimir Pavić, profesor na Pravnom fakultetu.\n„Nema čoveka u Srbiji koji ne izgovara njegovo ime sa velikim uvažavanjem. Toliko toga je učinio za naš narod, a preminuo u vreme kada je Srbija krenula da se uzdiže“, stoji u pismu književnika i scenariste Pavića o Dositeju Obradoviću.\nTakođe, podvukao je saradnju sa režiserom Mihajlom Mišom Vukobratovićem, sa kojim je radio mnoge TV serije, kao i aktuelnu „Junaci našeg dobba“ i istakao da je najviše zahvalan supruzi Ljiljani Pavić, sa kojom je u tandemu stvarao gotovo celokupan svoj opus na televiziji i filmu.\nPavić je autor brojnih scenarija za televizijske serije, među kojima se ističu „Vruć vetar“, „Diplomci“, „Bolji život“, „Srećni ljudi i mnoge druge“, a učestvovao je u pisanju scenarija za serije „Otpisani“ i „Pozorište u kući“.\nU poslednjem periodu aktuelan je sa TV serijom „Junaci našeg doba“ (2020), iz 20 epizoda, koja je emitovana na RTS 1 i Superstar TV kompanije Telekom Srbija, a druga sezona iz takođe 20 nastavaka uveliko se snima.\nSvečana akademija „Dositeju u čast“ održana je u Narodnom pozorištu, na sceni „Raša Plaović“, čiji je program vodila istaknuta dramska umetnica Rada Đuričin, koja je govorila o značaju rada Dositeja Obradovića.


Niška televizija » Mozaici na Gradskom polju uskoro u turističkoj ponudi (VIDEO)\nMozaici na Gradskom polju uskoro u turističkoj ponudi (VIDEO)\nObjavljeno 11.10.2014. 15:59\nTagovi: gradsko polje, mozaik, turisticka ponuda\nVažno arheološko blago, nepravedno zanemareno, Niš ima i na Gradkom polju, gde je pod zemljom raskošna carska palata, prema nekim mišljenjima, možda i značajnija od one koja je otkrivena na Medijani. To za Nišku televiziju potvrđuje i direktorka Zavoda za zaštitu spomenika kulture Elena Vasić Petrović, čiji su saradnici, posle 20 godina od konzerviranja, proverili u kakvom su stanju mozaici iz III i IV veka na ovom mestu. Direktorka tvrdi da je blago odlično očuvano i da mu se već za dve godine smeši velika turistička prezentacija.\nMozaici iz carske palate sagrađene u III ili IV veku na Gradskom polju u odličnom su stanju, rekla je za Nišku televiziju direktorka Zavoda za zaštitu spomenika u Nišu Elena Vasić Petrović. Mozaici su otkriveni posle 20 godina čuvanja a deo su osmougaone prostorije koja je simbol carskih dvorova iz tog vremena.\nIzrada I dekoracija carske palate dosta govori o standardu ljudi koji su živeli u njoj. Prema mišljenju stručnjaka, ova palata je luksuznija od one na Medijani, jer su mozaici finije izrade. A o tome koliko su tadašnje palate bile raskošne govori podatak da je u njima postojalo i podno i zidno grejanje.\nOvo ogromno kulturno I turističko blago koje Niš ima će za koju godinu biti sređeno i zaštićeno, te će svi, koji to budu želeli, moći da vide raskoš i lepotu ove carske palate, koja je, kako kažu stručnjaci, verovatno bila dom Cara Konstantina.


RTS\t06.03.2019 14:12\nMari je dugotrajni problem rešio hirurškim zahvatom i ugrađivanjem metalnog kuka, pa bi, ukoliko odigra zvaničan meč, postao prvi teniser u singlu koji je nastupio pod takvim okolnostima.\n"Želim da nastavim da igram, tu nema nikakve sumnje. Kuk me više ne boli. Rehabilitacija ide sporo, ali prilično dobro. Samo treba da sačekam da vidim kako će se stvari odvijati", rekao je Mari, a prenosi britanski Telegraf.\nTrostruki grend slem šampion je i ranije saopštio da ima veliku želju da zaigra na Vimbldonu.\n"Mnogo sam srećniji nego dva meseca pre operacije. Dugo sam patio. Sada, ako je moguće, voleo bih da se vratim takmičenju", naveo je on.\nMari je poslednji meč odigrao u prvom kolu Australijan opena, kada je u pet setova poražen od Španca Roberta Bautiste Aguta.\nOvaj 31-godišnji teniser trenutno se nalazi na 218. mestu ATP liste.


Polovni Broce ostali kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ostali kamioni > Broce\nPolovna Broce ostali kamioni na prodaju\nOvo su rezultati pretrage polovnih Broce ostali kamioni mašina koje su za prodaju. Broce ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Broce ostali kamioni u Brend sekciji.\nOvde je kompletna lista polovnih Broce ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Broce ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Broce ostali kamioni koje Vas interesuju.


Netanjahu sutra u poseti Madjarskoj – Južnobanatske Vesti\nPlakati s njegovim likom uz poruku „Hajde da ne dozvolimo da se Soros poslednji smeje“, mogli su se videti nedavno širom zemlje s ciljem da se odbaci njegova navodna akcija u korist imigracije.\n„Poseta Benjamina Netanjahua može da pomogne Orbanu jer daje kredit njegov poricanju da kampanja protiv Sorosa nije antisemitska“, izjavio je madjarski politički analitičar Čaba Tot za AFP.\n„Izrael osudjuje svaki izraz antisemitizma u svakoj zemlji i stoji uz jevrejske zajednice svuda u suprotstavljanju mržnji. To je bila jedina svrha tog saopštenja koje je dao izraelski ambasador u Madjarskoj“, navedeno je u dokumentu.\nU dokumentu se još dodaje da „ni na koji način saopštenje nije imalo za cilj da delegitimizuje kritiku Džordža Sorosa koji stalno podriva izraelsku demokratski izabranu vladu finansiranjem organizacija koje kleveću jevrejsku državu i teže da joj poreknu pravo da se brani“.\nDelta se širi u regionu


Na dnevnom redu i fenomen "dvije škole pod jednim krovom" - Klix.ba\nNa dnevnom redu i fenomen "dvije škole pod jednim krovom"\n13.1.2010. u 12:27\nIzvještaj radne grupe koja je formirana na nivou države Bosne i Hercegovine a analizirala je fenomen nazvan "dvije škole pod jednim krovom" uvršten je u dnevni red 28. sjednice Predstavničkog doma u Federalnom parlamentu koja je u toku u Sarajevu.\nParlamentarnu raspravu o toj temi inicirao je poslanik Socijaldemokratske partije BiH Damir Mašić koji je konstatirao da je njegovom zahtjevu udovoljeno tek sada iako je izvještaj spomenute radne grupe upućen u proceduru i protokolisan u Federalnom parlamentu još jula prošle godine.\nPojava "dvije škole pod jednim krovom" je fenomen koji se definira kao nacionalna podjela učenika u srednjim i osnovnim školama u nekim područjima Federacije BiH.\nZagovornici je pak pravdaju stavom da ne vide ništa neprirodno u tome što roditelji žele za svoju djecu nastavu na maternjem jeziku pa tako u pojedinim sredinama dolazi do različitih nastavnih programa pod istim ali 'jezički podijeljenim' školskim krovom.\nDržavna radna grupa o čijim će zapažanjima biti riječi na sjednici u Federalnom parlamentu, pošto je u svom izvještaju zaključila da je fenomen posljedica nedavnog rata u Bosni i Hercegovini, pozvala se na prava djece da ne smiju biti diskriminirana ni na koji način i preporučila kantonalnim nivoima vlasti, u čijoj je nadležnosti segment obrazovanja u Federaciji, da osiguraju svim školarcima mogućnost kvalitetnog obrazovanja "u integriranim multikulturalnim školama".


Radio Tivat | „Palmon Bay“ nominovan za nagradu „Brand Leader Award“\n19 сеп „Palmon Bay“ nominovan za nagradu „Brand Leader Award“\nPosted at 11:53h in Ekonomija\tby\tweb master\nHotel „Palmon Bay”, koji posluje u sastavu grupacije Primorje Hotels & Restaurants, nominovan je za prestižnu nagradu „Brand Leader Award“ 2016. Tu odluku donio je stručni kolegijum 6. Biznis konferencije „SEET 2016“.\nU obrazloženju se navodi da je „Palmon Bay“ nominovan zbog postavljanja novih standarda u kvalitetu, konkurentnosti i inovativnosti cjelogodišnje hotelske ponude u oblasti primorskog turizma u jugoistočnoj Evropi.\nNagrada „Brand Leader Award“ se dodeljuje na osnovu niza standardizovanih kriterijuma koji podrazumevaju inovativnost, visok stepen tržišne prepoznatljivosti i pozicioniranja autentičnog proizvoda. Nagrada se dodeljuje devet godina u cilju afirmacije najistaknutijih kompanija, institucija, pojedinaca i medija koji kontiniuranim pozitivnim razvojem i inovativnim strategijama postavljaju više standarde i unapređuju tržište.\nBiznis konferencija „SEET 2016”, koja se održava u Beogradu, ove godine će okupiti preko 400 najznačajnijih predstavnika poslovne turističke zajednice. Svoja iskustva će podijeliti i visoki predstavnici relevantnih međunarodnih organizacija i privrednih asocijacija, eksperti iz oblasti održivog razvoja biznisa u industriji turizma, predstavnici državnih i lokalnih uprava, obrazovnih i javnih institucija.


Premijer Srbije Ivica Dačić sa francuskim premijerom Džan Mark Eroom u Parizu.\nU toku posete Parizu, premijer Dačić je izjavio da dijalog nema o čemu da se vodi je Priština neće da pomeri svoje stavove.\nPremijer Srbije Ivica Dačić posetio je danas Pariz, gde je u razgovoru sa kolegom, premijerom Francuske Žan Markom Eroom poručio da dijalog sa Prištinom nema više o čemu da se vodi, jer druga strana ne odustaje od svojih stavova.\nPremijer Srbije Ivica Dačić izjavio je danas tokom susreta sa francuskim premijerom Žan Markom Eroom u Parizu da Srbija nema nijednog iskrenog prijatelja na Zapadu koji bi imao više razumevanja za njene stavove o najvažnijim pitanjima koja muče region.\nSrbija se nalazi u živom pesku i svake godine tone sve dublje i dublje, ocenio je Dačić i dodao da dijalog nema više o čemu da se vodi, jer Priština neće da pomeri svoje stavove:\n“Srbija praktično nije ni učestvovala u pregovorima. Učestvovala je jedino u načinu kako da ukine svoje institucije i da Srbe sa severa ubaci u kosovski sistem. Govorilo se da će oni nama ponuditi široku autonomiju za Srbe unutar Kosova, a od toga nema ništa. Sada imamo rok do utorka da se izjasnimo o tom predlogu.”\nPo rečima Dačića francuski premijer Ero je rekao da će se Francuska založiti da Srbija što pre dobije datum za početak pregovora sa EU, da apsolutno podržava Srbiju, da stoji iza sporazuma o strateškom partnerstvu i da je veoma zainteresovana da se to pretoči u realnu politiku.\nA ambasador SAD u Srbiji Majkl Kirbi je poručio tokom današnje posete Bujanovcu da je optimista i da veruje da će sporazum između Prištine i Beograda biti potpisan:\n“Čvrsto verujem da Srbija mora da prigrabi ovu priliku za dobijanje datuma za početak pregovora, jer, posmatrano na duži rok, to će biti dobro za građane da budu deo onoga čemu zaista pripadaju, a to je Evropa, to jest Evropska unija.”\nSa druge strane predsednik Demokratske stranke Dragan Đilas je danas pozvao državno rukovodstvo da pred građane izađu sa rešenjima i jasnim stavovima. Umesto toga, po rečima Đilasa, premijer ćuti, potpredsednik Vlade se žali, a predsednik Srbije se krije iza telefonskih razgovora sa predsednikom Rusije Vladimirom Putinom:\n“Demokratska stranka danas od svih koji vode zemlju najodlučnije zahteva da pokažu odgovornost, da građanima kažu istinu i da ne peru ruke od pregovora koji su Srbiju doveli u nepovoljnu poziciju.”\nA u Beogradu, šef Delegacije EU u Srbiji Vensan Dežer je poručio da Unija želi želi da Beograd i Priština postignu sveobuhvatni sporazum, jer je to važno za celi region. Po njegovoj oceni dijalog Beograda i Prištine veoma važan proces u kome je do sada postignuto najmanje sedam sporazuma.


Štada Grupa ostvarila dvocifren rast prodaje u 2019.\nTanjug 12. marta 2020. 11:27\nBADVILBEL – Štada grupa, u okviru koje posluje i vršački Hemofarm, ostvarila je prošle godine rast prodaje od 12 odsto, u iznosu od 2,61 milijarde evra.\nOvakvom rezultatu je doprineo rast prodaje generičkih proizvoda od 11 odsto, na 1,53 milijarde evra, i rast prodaje brendiranih proizvoda od 13 odsto, na 1,07 milijardi evra. Takođe je zabeležen snažan organski rast prodaje za osam procenata, saopštio je nemački farmaceutski gigant.\nŠtada je prošle godine dodatno ojačala svoj lanac snabdevanja i uticala na ekonomičnost svog modela poslovanja a rezultat ovih mera je korekcija profita pre kamate, poreza na dobit i amortizacije (EBITDA), čime je izvršeno poboljšanje za 24 odsto, na 625,5 miliona evra.\n„Ovi izuzetni rezultati omogućuju nam da i dalje ulažemo ne samo u razvoj sopstvenih proizvoda, već i šire – u zajedničke projekte razvoja sa drugim kompanijama i u licenciranje proizvoda. Sve to predstavlja podršku našoj održivosti i dugoročnom rastu dok paralelno nastavljamo da gradimo najbolji tim u industriji“, naglasio je generalni direktor Štade Peter Goldšmit.\nKada je reč o poslovnim rezultatima kompanije Hemofarm, članice Štada grupe, ona je u 2019. godini zadržala lidersku poziciju na tržištima Srbije, Bosne i Hercegovine i Crne Gore i dodatno pojačala svoje proizvodne kapacitete.\n„Hemofarm je regionalni lider u svojoj branši, koji je prošlu godinu završio sa maksimalnim učinkom. Ostvarili smo rekord u proizvodnji od 5,7 milijardi tableta, nikad veći proizvodni portfolio, a poentirali smo sa rekordnom prodajom“, ističe generalni direktor Hemofarma Ronald Zeliger.\nŠtada je tokom 2019. ostvarila znatan porast tržišnog udela na skoro svim svojim glavnim tržištima, navodi se u saopštenju.\nDvocifren napredak u prodaji zabeležen je u Nemačkoj, Italiji, Španiji, Francuskoj i Velikoj Britaniji. U Rusiji novoimenovani menadžerski tim sprovodi novu strategiju usmerenu na poboljšavanje rezultata iz prošle godine. Štada je nastavila da ulaže i u tržišta u nastajanju, naročito na Bliskom Istoku, Vijetnamu i Filipinima.\nAkvizicije dogovorene krajem 2019. godine, a nedavno zatvorene, takođe su značajno ojačale prisustvo Štade u centralnoj Evropi, Rusiji i druge CIS zemlje. Osim bogatijeg portfolija, prošlogodišnje akvizicije Takede, Walmarka i Biopharme donele su novih 1.300 zaposlenih u Štadu, koja će u 2020. ostati fokusirana na svojih pet strateških prioriteta: superiorni rast kroz ubrzanje razvoja novih proizvoda, liderski prodajni i marketinški kapaciteti, visoko efikasan i pouzdan lanac snabdevanja, ekonomičan model poslovanja i kultura rasta zasnovana na vrednostima, navodi se u saopštenju.


SK ASI-MUR / СК АСИ-МУР / CS IAS-AIT / UC ASI-IWA : Poslovodstvo smederevske fabrike Milan Blagojević suspendovalo 300 štrajkača\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 17 of Jan, 2021 [19:47 UTC]\nPoslovodstvo smederevske fabrike Milan Blagojević suspendovalo 300 štrajkača\nPetak 04. August 2006. [19:50:00 UTC] (2779 čitanja)\nSmederevo - Ni desetog dana štrajka u smederevskoj fabrici štednjaka Milan Blagojević nije došlo do dijaloga štrajkača i poslovodstva, a suspenzije zbog učešća u štrajku dobilo je još oko 200 zaposlenih. Predstavnicima Sindikata Nezavisnost, koji štrajkuju od 26. jula zahtevajući pregovore o kolektivnom ugovoru i uslovima rada, kao i isplatu regresa, i juče je zabranjen ulaz u krug fabrike.\nPosle intervencije zaposlenih u Inspekciji rada, načelnica Odeljenja republičke inspekcije rada Snežana Milojević je za Betu izjavila da je odmah zakazala kontrolni nadzor u fabrici kako bi se proverilo šta je bio razlog za donošenje velikog broja rešenja o suspenziji. "Takođe ćemo poslodavcu ukazati na propuste i kršenje zakona", najavila je ona.\nPrema rečima predsednika Sindikata Nezavisnost u fabrici Gorana Rakića, direktor je juče dopisom obavestio da će na razgovore primiti pet predstavnika zaposlenih, ne pristajući da primi predstavnike štrajkačkog odbora.\n- Nama je onemogućeno da priđemo ulazu preduzeća, tako da do razgovora s direktorom još nije došlo. On je ponovo pokazao da ignoriše rešenje inspekcije rada kojim mu se nalaže da započne razgovore o štrajkačkim zahtevima - izjavio je Rakić za Danas. On napominje da je proces proizvodnje u fabrici delimično obustavljen, a poslovodstvo je, prema Rakićevim rečima, počelo da angažuje dodatnu radnu snagu iz omladinskih zadruga i biroa za nezaposlene kako bi amortizovalo produkcione probleme.\nSagovornik Danasa navodi da je u štrajku koji je organizovao Sindikat Nezavisnost oko 400 zaposlenih, i da je od početka štrajka suspendovano više od 300 štrajkača. Fabrika štednjaka u Smederevu prodata je zemunskoj firmi Invej, čiji je vlasnik Predrag Ranković Peconi. I. K.\n[ Vreme izvršavanja: 0.12 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.39 ]


Šinzo Abe u posjeti Vašingtonu\nJapanski premijer Šinzo Abe\nU Bijeloj kući je zakazan prvi susret novog japanskog konzervativnog premijera Šinza Abea i američkog predsjednika Baraka Obame.\nNajnovija sjevernokorejska nuklearna proba biće glavna tema razgovora, javljaju agencije.\n"Međunarodna zajednica ne može dozvoliti ili opravdati akcije koje preduzima Sjeverna Koreja. Vjerujem da je od suštinskog značaja da Japan i Sjedinjene Američke Države zajedno rade na usvajanju nove rezolucije Savjeta bezbjednosti UN koja će da obuhvati dodatne sankcije", rekao Abe.\nSavjet bezbjednosti Ujedinjenih nacija je prošle nedjelje osudio nuklearnu probu i počeo da razrađuje "uzvratne odgovarajuće mjere". Generalni sekretar UN Ban Ki Mun je razgovarao sa državnim sekretarom Džonom Kerijem, koji je kazao da se Sjeverna Koreja treba suočiti sa posljedicama.\nPored toga što dijele zabrinutost zbog sjevernokorejskih nuklearnih težnji, SAD i Japan se bore da prevaziđu postojanu ekonomsku slabost. Obje zemlje su na kraju prošle godine ostvarile negativan ekonomski rast i u ovoj godini se nadaju preokretu, prenose agencije.


Nancy Giordano je jedna od vodećih svetskih futurista/Foto: Promo\nNancy Giordano je jedna od vodećih svetskih futurista, a veliki deo karijere posvetila je oblikovanju, građenju i razvijanju portfolia svetskih brendova vrednih 50 milijardi dolara.\nObjavila je nekoliko knjiga na temu modernog poslovanja i saveta kako treba da se ponašaju lideri sutrašnjice.\nZa nju kažu da je "inspirativna futuristkinja s jednom rukom na društvenom kompasu, a drugom na korporativnom. Da je imala treću ruku, koristila bi štapiće da jede tofu".\nU eksluzivnom intervjuu za Telegraf Biznis, Nancy govori o tome šta nas čeka u narednih 10 godina, šta će svet da dobije, i da li to treba da nas plaši.\nKako je prepoznata kao jedna od najboljih u oblasti na planeti, organizatori svih velikih konferencija je žele na svom događaju. Jedinstvena je prilika da se čuje i krajem ove nedelje, kada će održati predavanje na A1 talk skupu sa temom "Kako koristiti tehnologije u službi dobra".\nŠta možemo da očekujemo u sledećoj dekadi kada je reč o tehnološkim dostignućima i promenama? Da li treba da budemo optimisti?\n- U sledećem veku možemo da očekujemo više tehnoloških promena nego u poslednjih 20 godina – od poljoprivrede do internet ere.\nIz razgovora sa ljudima koji aktivno oblikuju budućnost, među kojima ima značajnih tehnologa, naučnika, inženjera, dizajnera, preduzetnika i drugih, zaključujem da oni veruju da smo na, otprilike, 1% tih transformacija ili procesa koje možemo opisati kao veliki iskorak iz industrijske ere u nešto što bih definisala kao „eksponencijalnu revoluciju produktivnosti“.\nA post shared by Nancy Giordano (@playbig)\nKoji su glavni tehnološki izazovi sa kojima se suočavamo, a koje globalno društvo treba da prevaziđe u 21. veku?\n- Pristrasnost prema veštačkoj inteligenciji, „deep fake“ tehnologije, privatnost u digitalnoj sferi, kao i globalni pristup odgovornog korišćenja ovih tehnologija (praćenje, prepoznavanje lica, sposobnost za dobijanje kredita) ćemo morati da prevaziđemo kao globalno društvo.\nPored toga, sve više zabrinjava rastući jaz između onih koji imaju pristup novim tehnologijama i onih koji nemaju kao i između onih koji imaju potrebne veštine za novo doba i onih koji ih još ne poseduju.\nTo već danas dovodi do masovnog dislociranja radnih mesta i povećane potražnje za specijalističkim pozicijama što dalje dovodi do distorzije na tržištu rada.\nTa situacija može doneti još veće koncentracije bogatstva i nejednakosti između onih koji poseduju algoritam i veštine u odnosu na one koje ih nemaju.\nSve to znači da ćemo morati značajno da preispitamo kako proizvodimo i kako raspolažemo resursima kako bi ravnomernije raspoređivati rastuću produktivnost.\nDa li postoje tehnološka otkrića u bliskoj budućnosti zbog kojih bi trebalo da budemo zabrinuti?\n- Vratimo se na problem „deep fake“-a, odnosno „sintetičkih medija“ i pogledajmo brzi napredak GPT-3 tehnologije.\nKako ćemo, kao društvo, biti sposobni da verujemo bilo čemu, čak i „naučnicima“ kad skoro svaka vrsta dokumenta i osobe može biti veštački predstavljena.\nOno što mene lično zabrinjava jeste naša nespremnost za ovu vrstu tehnologije i posledice koje ta nesigurnost može da proizvede.\nKako komunicirate sa tehnološkim i naučnim skepticima? Kako delite vaš dobro poznat optimizam sa onima koji veruju da je samo pitanje vremena kada ćemo biti okruženi robotima?\n- Svaku tehnologiju i potencijal koji nosi sa sobom, a kojim bi napravila nešto dobro za čovečanstvo treba posmatrati pozitivno.\nVeoma sam uzbuđena i ohrabrena napretkom veb tehnologija, poput „Holochain“-a, koji će u osnovi restrukturirati internet na mnogo humaniji način i otvoriti vrata potpuno različitim oblicima stvaranja, razmeni vrednosti i pružanju usluga.\nTakođe, verujem u prednosti veštačke inteligencije koja će nam pomoći da pronađemo nove vrednosti i saznanja u složenosti i rapidnoj akumulaciji sve veće količine informacija.\n- U medicini će nam omogućiti da dijagnostikujemo, izlečimo ili čak sprečimo bolesti; u društvenoj sferi će omogućiti demokratizaciju pristupa visokokvalitetnom obrazovanju i medicinskoj nezi, a u poslovanju će potpuno reorganizovati lance snabdevanja tako da budu optimalna.\nVeštačka inteligencija će nam pomoći i da preispitamo elementarne stvari poput hrane (posebno proteine), proizvodnje, pa čak i načina kako živimo.\nNedavno sam pročitala naslov koji glasi: „Sem Altman veruje da će veštačka inteligencija stvoriti dovoljno bogatstva da svakoj odrasloj osobi obezbedi 13.500 dolara godišnje“.\nKako ne biti uzbuđen zbog tako radikalne promene na bolje?\nBićete među govornicima na konferenciji koju organizuje A1 Srbija, poznatoj takođe po inovacijama. Kako vidite razvoj telekomunikacione industrije u bližoj budućnosti?\n- Izuzetno mi je zadovoljstvo što ću biti deo A1 talk konferencije na kojoj će biti reči o tehnologiji u budućnosti.\nRazvoj telekomunikacione industrije veoma je bitan jer potrebe društva rastu iz godine u godinu.\nU bliskoj budućnosti, u fokusu će biti rad na velikoj količini podataka, bezbednosti na internetu, Internetu stvari (IoT), korišćenju „Cloud“ sistema i uvođenju i standardizaciji 5G mreže.\nSve ove stvari povezuju, ne samo ljude, već i mašine i otvaraju nemerljivo mnogo mogućnosti o kojima trenutno ni ne razmišljamo.


Primena statističke metode u istraživanjima - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Društvene nauke / Finansije / Primena statističke metode u istraživanjima\nPrimena statističke metode u istraživanjima\nU savremenoj metodologiji naučnoistraživačkog rada definisane su zakonitosti po kojima istraživač mora postupati da bi uspešno napisao naučni rad. To je proces u kojem činjenice treba podvrgnuti naučnoj analizi i drugim metodama istraživanja, uz aktivan kritički odnos prema onome što je predmet istraživanja. To znači da se traže odgovori tamo gde ih nema, a postavljaju se pitanja koja još nisu postavljena. Kada se istraživači bave metodama reč je o metodologiji. Predmet istraživanja metodologije su naučne metode, a predmet istraživanja naučnih metoda jeste deo objektivne stvarnosti koji je određena nauka definisala za svoj predmet. Metodologijom se naziva sveukupnost metodskih postupaka koje primenjuje određena nauka ili grupa srodnih nauka s ciljem da dođu do novih saznanja. Metodologija je nauka o metodama, odnosno postupcima sprovođenja naučnog istraživanja. Naučnom metodom se naziva „skup raznih postupaka i procesa pomoću kojih se dolazi do naučnih saznanja i istina“.\nSadržaj rada, njegov predmet i vrsta istraživanja određuju okvir naučnih metoda. Istraživač u radu treba da navede, projektuje naučne metode, kratko ih opiše (prednosti i nedostatke), te objasni zašto su izabrane baš one, imajući u vidu da hipotetički okvir i ciljevi istraživanja sugerišu izbor metoda istraživanja.\n1 Primena statističke metode u istraživanjima\t3\n06-02-2014 01:20 AM\nPrimena procesnog pristupa u poslovnom sistemu enterijer ok - projektni Dzemala 0 936 05-04-2011 05:03 PM\nPrimena poslovne inteligencije u CRM Dzemala 0 2,113 25-03-2011 08:23 AM\nPrimena elementarnih igara u drugom razredu osnovne skole - diplomski rad Dzemala 0 2,182 07-07-2010 09:10 PM\nPrimena inteligentnih metoda u ebusinessu Dzemala 0 826 06-06-2010 11:39 PM


Potvrda o promeni pola od sada u matičnim knjigama Srbije - Geten\nPotvrda o promeni pola od sada u matičnim knjigama Srbije\nOd 24. novembra omogućeno je da u matične knjige u Srbiji bude upisana promena pola obavljena u inostranstvu.\nZaštitnik gradjana saopštio je da je posle postupka kog je pokrenuo po pritužbi, omogućeno da u matične knjige u Srbiji bude upisana promena pola obavljena u inostranstvu.\nNavodi se da je po prijemu pritužbe državljanke Srbije sa prebivalištem u inostranstvu, ombudsman pokrenuo postupak kontrole rada Kabineta za transrodna stanja Klinike za psihijatriju Kliničkog centra Srbije.\nPostupak je pokrenut za kontrolu rada kabineta koji je zadužen za izdavanje potvrda o promeni pola, kao i rada Republičke stručne komisije za transrodna stanja Ministarstva zdravlja.\n"Inspekcija Ministarstva zdravlja nadležna za kontrolu rada zdravstvenih ustanova, na zahtev zaštitnika građana utvrdila je nepravilnosti i nejasnoće u radu Kabineta za transrodna stanja Klinike za psihijatriju KCS i Republičke stručne komisije za transrodna stanja Ministarstva zdravlja prilikom primene Pravilnika o načinu izdavanja i obrascu potvrde nadležne zdravstvene ustanove o promeni pola", stoji u saopštenju.\nDodaje se da je ombudsman od Ministarstva zdravlja zatražio da preduzme "sve zakonske mere na ispravljanju utvrdjenih nepravilnosti i na izdavanju potvrde o promeni pola od strane nadležne zdravstvene ustanove u slučaju pritužilje, kako se ovakvi propusti ne bi dešavali u budućnosti".\n"Inspekcija Ministarstva zdravlja je obavestila zaštitnika gradjana da je preduzela sve zakonom propisane mere i da je nadležna zdravstvena ustanova izdala i poslala potvrdu o promeni pola nadležnoj matičnoj službi u Srbiji", piše u saopštenju.


Veće: Formirana komisija za izbor načelnika, nova preraspodela za sport -\n01.08.2017. Милан Влајић Политика Један коментар\nOpštinski većnici su na današnjoj sednici jednoglasno usvojili predlog o formiranju komisije za sprovođenje javnog konkursa, koja bi u narednom periodu trebalo da obavi sve zakonske procedure oko izbora načelnika Opštinske uprave opštine Aleksinac, s obzirom da aktuelnom načelniku uskoro ističe mandat. Članovi komisije su Danijela Milosavljević, mlađi saradnik na poslovima upravljanja ljudskim resursima, Daliborka Bilić, samostalni savetnik u Opštinskom pravobranilaštvu i Dragana Jovanović, načelnik odeljenja za finansije.\nU nastavku zasedanja, opštinska vlada prihvatila je Rešenje o izmeni i dopuni rešenja o odobravanju i finansiranju programa kojima se zadovoljavaju potrebe i interesi građana u oblasti sporta u opštini Aleksinac. Ovim rešenjem uređuje se preraspodela sredstava, preciznije OFK Napretku oduzima se 400 hiljada dinara zbog prelaska u niži rang takmičenja, dok se FK Rudar Alposu, koji je prešao u viši rang, dodaje 500 hiljada. FK Vukašinovac prijavio se za drugi deo sezone, pa se njemu odobravaju sredstva u visini od 100 hiljada, a 200 hiljada dodaju se FK Slogi iz Kormana zbog višeg ranga takmičenja. Greška prilikom prethodne preraspodele sredstava ispravljena je ovim rešenjem i FK Mladi radnik iz Aleksinačkog Bujmira dobiće 80 hiljada dinara. Rukometnom klubu „Aleksinac” zbog loših rezultata u takmičenjima oduzeto je 50 hiljada, a istoimenom odbojkaškom klubu, zbog dobrih rezultata, dodat je isti iznos.\nOpštinska vlada dala je saglasnost i na preliminarni predlog o raspodeli budžetskih sredstava za sport u 2018. godini. I sledeće godine iz opštinske kase biće izdvojena ista visina sredstava kao i u ovoj, preko 23 miliona dinara. U većini slučajeva korisnici će dobiti isti iznos sredstava kao i u 2017. godini, a do smanjenja i povećanja doći će kod klubova koji su promenili rang takmičenja. O predlogu dodele sredstava sportskim organizacijama u 2018. godini razgovaraće se i u novembru, kada će biti doneta konačna odluka koja će zavisiti i od izgleda budžeta za narednu godinu.\nKao i na prethodnom, ni na jutrošnjem dnevnom redu Opštinskog veća nije bilo nijedne tačke posvećene vansudskom poravnanju sa građanima koje su ujeli psi lutalice, što je ranije bio čest slučaj.\nPrevious Post:Meksiko prvi u svetu, Srbija u Evropi\nNext Post:Gramer proširuje proizvodnju, zainteresovano još investitora\n01.08.2017. у 11:51\nTako i treba ,svaka cast predsednice samo sto to treba isto primeniti i na Kulturno umetnicka drustva onom ko radi i daje rezultate znaci donosi nagrade i zahvalnice sa putovanja i medjunarodne smotre treba dodati a onom ko je dobio sredstva a ne ide nigde ne posecuje festivale ne donosi nagrade treba oduzeti .


Užička gimnazija • Literarni konkurs 'Shakespearean Sonnet'\nLiterarni konkurs 'Shakespearean Sonnet'\nU okviru vaspitno-obrazovnog projekta ’Šekspir među nama – 450 godina’, kojim se obeležava 450 godina od Šekspirovog rođenja, Užička gimnazija organizuje literarni konkurs na temu ’Shakespearean Sonnet’. Na konkursu mogu da učestvuju svi učenici užičkih srednjih škola.\nTema konkursa je pisanje soneta na engleskom jeziku u formi Šekspirovog – on treba da se sastoji od tri katrena i jednog distiha, sa stihovima od deset slogova i sa shemom rime ABAB CDCD EFEF GG. Tema soneta je slobodna.\nRad treba da se otkuca i potpiše šifrom, a da se uz njega dostave i ostali podaci: šifra, ime i prezime, naziv škole i odeljenje.\nRadovi se ne vraćaju. Užička gimnazija zadržava pravo da radove dalje koristi i objavljuje.\nKonkurs traje od 10. decembra 2013. do 1. februara 2014. godine.\nRadovi mogu da se pošalju poštom na adresu: Užička gimnazija, Trg Svetog Save 6, 31000 Užice, sa naznakom ’Šekspir’ ili donesu u Gimnaziju i predaju profesorima engleskog jezika.\nProglašenje pobednika i dodela nagrada održaće se u februaru 2014. godine. Nagrađeni će o svemu biti blagovremeno obavešteni.


POGLAVLJE 6: Neophodne izmene zakona o privrednim društvima i o računovodstvu radi daljeg usklađivanja sa evropskim propisima\nSrbija je u Poglavlju 6 pregovora o prijemu u EU, koje se odnosi na pravo privrednih društava, u velikoj meri usklađena sa EU, izjavila je šefica pregovaračkog tima EU Tanja Miščević.\nDodala je da usaglašavanje potrebno u oblastima "prekogranično spajanje" i u vezi s Direktivom o transparentnosti podataka o preduzećima koju je potrebno primeniti u potpunosti.\n- Nije bilo problem reći u tekstu pregovaračke pozicije (za Poglavlje 6) da Srbija nema problem usklađivanja i da može prihvatiti pravno nasleđe EU u trenutku stupanja u članstvo - navela je ona na predstavljanju Poglavlja 6 koje je organizovano u Palati Srbija sa Savetom stranih investitora (FIC).\nUčesnici skupa su podsetili da je Srbija dobila zeleno svetlo da otvori ovo poglavlje bez posebnih uslova, i da je u aprilu 2016. dobila poziv da pripremi pregovaračku poziciju.\nPredsednik Pregovaračke grupe za Poglavlje 6, Milun Trivunac rekao je da je pregovaračka pozicija za to poglavlje u postupku usvajanja u Vladi Republike Srbije, i da on očekuje da se to poglavlje zatvori bez velikih teškoća.\n- Nakon otvaranja poglavlja, imajući u vidu prethodna iskustva zemalja kandidata, očekujemo da će EU postaviti tri ili četiri merila za zatvaranje poglavlja - rekao je Trivunac.\nKao primere je naveo usklađivanje Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015) sa Direktivom EU o prekograničnom spajanju, potpuno usklađivanje u oblasti računovodstva i revizije, i jedno ili dva merila u vezi sa tržištem kapitala i preuzimanjem akcionarskih društava.\n- S obzirom na stepen usklađenosti zakonodavnog okvira i administrativnih kapaciteta, i nepostojanje otvorenih pitanja, ne očekujemo da će biti teškoća u ispunjavanju merila, i verujemo da bi ovo poglavlje moglo u relativno kratkom roku da bude i zatvoreno - rekao je Trivunac.\nFokus je na usaglašavanju s pravnim tekovinama EU i otklanjanju problema u praksi, u oblastima prinudne likvidacije, prinudnog otkupa akcija, i prava manjinskih i nesaglasnih akcionara.\nRadna grupa za izradu izmena zakona radi od početka aprila, naveo je on.\nKao potrebne izmene naveo je prekogranično spajanje, odnosno sprovođenje statusnih promena društava koja su registrovana u različitim zemljama EU, i usklađivanje sa Uredbom o statusu evropskog društva i evropskoj ekonomskoj interesnoj grupaciji, jer je potrebno predvideti mogućnost njihovog osnivanja i funkcionisanja u Srbiji.\nPredstavnik Ministarstva finansija Aleksandar Janjušević ukazao je da je Zakon o računovodstvu ("Sl. glasnik RS", br. 62/2013) takođe u velikoj meri usklađen sa EU, a da su neke izmene potrebne pre svega da bi se uskladio sa izmenama koje su u EU stupile na snagu po donošenju tog zakona 2013. godine.\nKao primer je naveo izmene kriterijuma razvrstavanja pravnih lica i promene u sistemu kontrole revizora.\nIzvršna direktorka Saveta stranih investitora Ana Firtel ukazala je na značaj ove oblasti za funkcionisanje privrede.\n- To je u suštini bukvar za privredu. Tu piše koje su prava i obaveze vlasnika, koje su prava i obaveze menadžmenta firme, kako se upravlja firmom, kako se izveštava. To je okvir bez kojeg nema prostora za zdravu privredu - navela je ona.\nFirtel je ukazala da je važno da rasprave o značajnim zakonima traju dovoljno da bi se omogućio suštinski dijalog.\nIzvor: Vebsajt Blic, 25.04.2017.


Počele prijave za druge SESA Dota 2 kvalifikacije - PRess Serbia\nHome » Lifestyle » Gadgets and Tech » Počele prijave za druge SESA Dota 2 kvalifikacije\nUkoliko igrate Dotu, a pritom se zainteresovani da se takmičite na malo višem nivou, Serbian e-Sports Association (SESA) organizuje druge online kvalifikacije, čiji će pobednici obezbediti učešće na LAN završnicu u oktobru 2019. godine.\nPobednik tog LAN takmičenja imaće priliku da predstavlja Republiku Srbiju na IeSF takmičenju u Južnoj Koreji, koje će se održati krajem godine.\nPrve kvalifikacije odigrale su se krajem juna 2019. godine, na kojima su dve najbolje ekipe bile Team Serbia i Team Tim. Oni su obezbedili svoje učešće na LAN završnici, a nakon drugih kvalifikacija pridružiće im se još dve ekipe. Analizu prvih kvalifikacija možete pronaći – OVDE!\nPrijave su ponovo potpuno besplatne i traju do 21. avgusta!\nKvalifikacije će se odigrati 31. avgusta i 1. septembra, sa time što će se osmina finala i četvrtfinale odigrati u subotu, dok će se dva polufinalna meča odigrati u nedelju. Finalisti će obezbediti učešće na LAN završnici u oktobru. Turnir će se igrati Online i maksimalan broj ekipa je 16. Igraće se Single elimination BO1 mečevi u subotu, dok će polufinalni mečevi biti BO3. Postoji šansa da se promeni bracket u odnosu na broj prijavljenih ekipa.\nPRVO MESTO: Laskava titula predstavnika reprezentacije Srbije i obezbeđen put i smeštaj u Južnu Koreju na svetsko prvenstvo 2019. godine, gde ćete braniti boje naše zemlje.\nSva dodatna pravila, kao i list za prijavu možete pronaći u prilogu ispod na linku: http://rur.rs/2019/07/29/pocele-prijave-za-druge-sesa-dota-2-kvalifikacije/?fbclid=IwAR0p97jV0UpZomIfwEywwvvW1lZTfLriVwdsmLbYDWUAosz7th-uOeyfNhg\nPRess Serbia > Lifestyle > Gadgets and Tech > Počele prijave za druge SESA Dota 2 kvalifikacije\nTagovikvalifikacije prijava Serbian e-Sports Association (SESA) SESA Dota 2\nNastali su pre nekoliko vekova: Beauty rituali koje praktikujemo i danas!\nRecept dana: FAŠIRANE ŠNICLE! Pravi izbor za porodični obrok!


borac borovica prvi šampion republike srpske\nPrije 28 godina završen prvi košarkaški šampionat Republike Srpske: Skakinih 50 poena i titula u rukama Borac Borovice! 0 Podijeli Podijeli na facebook Podijeli na twitter Podijeli na viber Pošalji na mail\nSedamnaestog oktobra 1993. godine stavljena je tačka na premijerno košarkaško prvenstvo Republike Srpske\nKošarkaški klub Borac Nektar, nekad perjanica košarke u Republici Srpskoj, sedam puta je dolazio do šampionske titule u RS.\nPosljednju je osvojio 2002. godine, a prvu prije tačno 28 godina, 17. oktobra 1993. godine, pod imenom Borac Borovica!\nFinalni meč prvog šampionata Republike Srpske odigran je u dvorani Borik, a Borac Borovica se za titulu borio sa ekipom Orlovi Tržnica. Na kraju, trijumfovali su crveno-plavi rezultatom 101:93, uz sjajnu partiju Dragana Vukovića – Skake, koji je meč završio sa 50 poena!\nInače, šampionat je, u jeku ratnih dejstava, igran po turnirskom sistemu, pa je prvi dio podijeljen na istočni i zapadni.\nU prvoj grupi Istoka nastupili su Semberija (Bijelјina), Rudar (Milići), Vihor (Bratunac) i Drina (Zvornik), dok su u drugoj snage odmjeravali Varda (Višegrad), Leotar (Trebinje), Mladost (Rogatica), Hercegovac (Bileća), Glasinac (Sokolac) i Sutjeska (Foča).\nPrvu grupu Zapada činili su Mladost (Petrovac), Borac (Drvar), Sloboda (Mrkonjić Grad) i Uzor (Klјuč), drugu Sana (Sanski Most), Sloboda (Novi Grad) i Una (Kozarska Dubica), dok su u trećoj igrali Igokea (Aleksandrovac), Orlovi (Banjaluka) i Mladost (Prnjavor).\nTim Borac Borovice je išao direktno u drugi krug, odnosno na polufinalni turnir zapadne grupe.\nMečevi su bili igrani u prvoj polovini septembra 1993. godine, a najuspješnije ekipe iz prve istočne grupe bile su Semberija i Drina, a iz druge Sutjeska i Mladost, te su ova četiri tima izborila nastup na polufinalnom turniru.\nŠto se tiče Zapada, samo su prvoplasirane ekipe išle u narednu fazu – bili su to Borac Drvara, Una i Orlovi.\nNa polufinalnom turniru Istoka prvu i drugu poziciju zauzeli su Drina i Semberija, a na Zapadu, kako se uostalom očekivalo, Borac Borovica i Orlovi.\nNa tom turniru, igrači tadašnjeg trenera Slobodana Simovića nisu imali problema da upišu tri lagana trijumfa – redom su padali Orlovi (111:88), Una (104:70) i na kraju imenjak iz Drvara (116:61).\nOnda je na red stigao odlučujući turnir!\nU meču za finale, Borac Borovica je razlikom od 48 poena nadigrao Semberiju (110:62), dok su Orlovi Tržnica bili uspješniji od Zvorničana rezultatom 105:84, pa je za 17. oktobar zakazana banjalučka bitka za trofej!\nKako smo već i rekli, u njoj je pobjedu izvojevao Borac, predvođen sjajnim kapitenom a danas generalnim sekretarom PKO Banja Luka Draganom Vukovićem – Skakom, koji se te večeri u Boriku zaustavio na 50 poena!\n"Našoj sreći nema kraja. Osvojili smo prvo prvenstvo Republike Srpske. Mislim zasluženo. Bili smo bolјi od oba rivala, koji ipak zaslužuju pohvalu za ono što su pružili. Ali, vremena za radovanje nema jer nas očekuju drugoligaški mečevi. Ovaj trijumf treba da nam bude podstrek za još bolјe igre u jugo-ligi", rekao je tada Vuković za "Glas"\nPrvu šampionsku generaciju z Republici Srpskoj činili su Ćosić, Man, Kukić (4 poena), Čovičković (4 poena), Cvijanović (7 poena), Vujinović, Bura, Arnautović (14 poena), Ramač (12 poena), Vuković (50 poena), Majstorović (10 poena) i Blagojević.\nBoje Orlova branili su: Gnjidić (8 poena), Rupar, Grahovac, A. Kuštrinović, Galić (21 poen), Vojinović (2 poena), Stojanović (17 poena). A. Danilović (13 poena), Vuković, D. Danilović (22 poena), Dojčinović (10 poena) i Stojaković.\nBorac Borovica košarka SKK Borac 1947 MONDO sjećanja iz naftalina


DF-ov direktor za manje od mjesec uhljebio 21 radnika - Narod.ba\nDF-ov direktor za manje od mjesec uhljebio 21 radnika\nIako je prije manje od mjesec dana preuzeo poziciju v. d. direktora JU „Apoteke Sarajevo“, Nedim Hrelja uspio je uhljebiti 21 novog radnika. Tako je posao prošle sedmice dobilo devet farmaceuta, kojima će plaća mjesečno biti 1.593 KM. Zaposleno je i deset farmaceutskih tehničara, koji će zarađivati po 1.000 maraka, te dvije čistačice, koje će biti plaćene 586 […]\n– Tačno je, jer je konkurs proveden prema Uredbi Vlade KS od 28. marta, o postupku prijema u radni odnos. Ova uredba definiše da „poslodavac prima u radni odnos onog kandidata koji se nalazi na prvom mjestu liste uspješnih kandidata“ – navodi se u odgovoru „Apoteka Sarajevo“.\nHrelja je na ovoj funkciji bio i u mandatu 2012.–2016., a sada je kao kandidat Demokratske fronte opet postao direktor. Saznajemo i da je dosadašnji generalni direktor Sait Muradić iz SBB-a u više navrata tražio da zaposli ljude koji su tu već radili, ali da nije dobio saglasnost od nove ministrice zdravstva KS Amele Sofić (DF).\n– Do objavljenog konkursa u posljednjih osam mjeseci nije zaposlena nijedna osoba – odgovaraju iz „Apoteka Sarajevo“.\nTo znači da se čekalo s imenovanjem Hrelje, koji je lično sastavio listu „najboljih“, iako je konkursna procedura trebala biti provedena u martu, s obzirom na to da od tada postoji Uredba Vlade KS.\nDa je to tako, jasno se vidi iz podataka da je konkurs za imenovanje generalnog direktora „Apoteka Sarajevo“ raspisan 10. juna, a u oglasu je navedeno da će biti otvoren 15 dana od posljednje objave, nakon čega će Upravni odbor uz prethodnu saglasnost Ministarstva zdravstva KS donijeti odluku o imenovanju kandidata.\nZanimljivo je da je kao vršilac dužnosti 17. juna potpisao raspisani javni poziv za prijem novih radnika, a koji je u novinama objavljen dan kasnije. Kako „Avaz saznaje“, Hrelja je, dok je čekao da ga imenuju, već obavio razgovore s kandidatima. Štaviše, sam je formirao i komisiju.\nHrelja tražio otpremninu od 150.000 KM\nNedim Hrelja javnosti je poznat nakon što se našao na vrhu spiska direktora s najvišim plaćama u KS. Njegova je plaća u prethodnom mandatu u „Apotekama“ bila čak 5.700 KM.\nNa njegov su račun stizale i žalbe uposlenika i Sindikata, među kojima je i ta da je pojedincima nezakonito umanjio plaće, nije isplatio regres za 2013. i 2014. godinu te je nakon razrješenja zatražio otpremninu u iznosu oko 150.000 KM.


ZAKON O OBEŠTEĆENJU ŠTEDIŠA: ŠTEDIšAMA BANAKA IZ BIVšIH REPUBLIKA SFRJ NOVAC NE DUGUJE REPUBLIKA SRBIJA, VEć KOMERCIJALNE BANKE, STAV JE MINISTRA FINANSIJA\nKomitet ministara Saveta Evrope nedavno je naložio srpskim vlastima da što pre usvoje zakon kojim bi se omogućila primena presude iz slučaja "Ališić i drugi protiv Slovenije i Srbije" Evropskog suda za ljudska prava u Strazburu i stekli uslovi za obeštećenje štediša srpskih banaka iz bivših republika SFRJ.\nEvropski sud za ljudska prava u Strazburu, presudom iz jula 2014. godine, naložio je Srbiji i Sloveniji da preduzmu sve potrebne mere kako bi se svim štedišama nekadašnje Ljubljanske i Invest banke nadoknadila deponovana devizna štednja pod istim uslovima pod kojim su ove dve države vratile štednju svojim državljanima. Obema državama tada je dat rok od godinu dana da počnu da rešavaju problem stare devizne štednje.\nKomitet ministara Saveta Evrope je izrazio žaljenje što Zakon o obeštećenju štediša nije usvojen u roku koji je Srbiji zadao Sud u Strazburu, niti u roku na koji su se obavezale srpske vlasti u svom akcionom planu.\nMinistar finansija, Dušan Vujović, tim povodom je rekao da Srbija nije dužna 300 miliona evra štedišama bivše Ljubljanske i Invest banke i da Vlada Republike Srbije razmatra mogućnost šireg pravnog odgovora na dopis Saveta Evrope, kojim se Beograd poziva da što pre omogući isplatu ovih starih štednih uloga.\n"Srbija nikome nije dužna 300 miliona, to su štediše koje su bile kod komercijalnih banaka. Prema tome, štediše imaju svoja potraživanja prema komercijalnim bankama, kao što su imali tamo prema Ljubljanskoj banci", izjavio je Vujović.\nMinistar je dodao i da će se zalagati da ne postoji paralela između Ljubljanske banke i sistema koji je napravljen u Srbiji, gde se država pojavila kao posrednik između banaka i štediša i ponudila svojim građanima kompenzaciju zato što banke nisu bile u mogućnosti da ispune svoje obaveze prema štedišama.


Sve je spremno za vakcinaciju u Srbiji: Tiodorović objavio koje grupe ljudi će je prve primiti - 09.12.2020, Sputnik Srbija\nSve je spremno za vakcinaciju u Srbiji: Tiodorović objavio koje grupe ljudi će je prve primiti\nEpidemiolog Branislav Tiodorović izjavio je da su u Srbiji urađene sve potrebne pripreme i spremni su kapaciteti da već danas počne vakcinacija protiv virusa... 09.12.2020, Sputnik Srbija\nvesti, branislav tiodorović, srbija\n20:41 09.12.2020 (Osveženo: 14:21 13.07.2021)\n© Sputnik / Vitaliй Belousov / Uđi u foto-galerijuLekar priprema špric sa vakcinom\nEpidemiolog Branislav Tiodorović izjavio je da su u Srbiji urađene sve potrebne pripreme i spremni su kapaciteti da već danas počne vakcinacija protiv virusa korona.\nTiodorović je za TV Prva rekao da se već zna procedura i da je određeno gde će se čuvati vakcine protiv korone, kao i način na koji će se distribuirati, odnosno ko će to raditi i koji su prioriteti.\nNaglasio je da će se kada stigne vakcina o tome opet raspravljati u Kriznom štabu za suzbijanje epidemije.\nNije realno, kaže, očekivati da će Srbija odjednom dobiti dva-tri miliona vakcina, ali da se nada da ćemo dobiti bar pola miliona doza.\n„Mada ćemo videti da li će biti i toliko“, rekao je Tiodorović.\nTiodorović je naveo da postoje prioriteti prilikom vakcinacije, a to su zdravstveni radnici, vojska, policija, stariji sugrađani, a na tu listu on je dodao i prosvetne radnike i zaposlene u medijima, preneo je Tanjug.\nNova sednica Kriznog štaba u petak, moguće mere za praznike\nPremijerka u Skupštini objasnila kako će i kada Srbija nabavljati vakcinu